text:
abburraciài , vrb rfl Definitzione bufare a tropu cosa cun àrculu Sinònimos e contràrios imbreacare, imburraciai 2. cun su babbu abburraciadu si sunt postos a ciarrare Ètimu srd. Tradutziones Frantzesu s'enivrer Ingresu to get drunk Ispagnolu emborracharse Italianu ubriacarsi Tedescu sich betrinken.
abbutzàre , vrb: abbuzare 1 Sinònimos e contràrios abbujare, annozare, increstare, intristai Frases candho benit s'atunzu deo mi abbuzo! Ètimu srd. Tradutziones Frantzesu courroucer Ingresu to worry, to get angry Ispagnolu ensombrecerse Italianu corrucciare Tedescu ärgern.
acanciàre , vrb: acansae, acansai, acansare, acansciare, acantzai, acantzare 1, acantzari, acassare, alcansare, alcantzai, arcansare, arcantzai, arcassare Definitzione arrennèscere a tènnere cun sa pregadoria, arrecire calecuna cosa de Deus, o fintzes su giare chi faet Deus, prus che àteru foedhandho de gràtzias Sinònimos e contràrios arrecabai, dare, cuntzèdere | ctr. arrafudai, necare Maneras de nàrrere csn: acassare, acansare una gràscia, unu disizu; alcantzai a unu fuendisí = sighírelu; alcantzai camminu = fàghere caminu, fàghere tretu Frases cussu est disillu chi podit acansai ◊ acansade, Segnore, chi pro raru favore sonnu e no morte siat custu sou! (P.Mossa)◊ bidat onzi gràssia acansada! ◊ pro nois domandhade su favore cun s'aficu chi siat acansadu (A.Zedde)◊ totu su chi ti apo auguradu ti benzat acansadu dae Deus! ◊ pregheit a totu sos santos pro li arcansare sa gràscia ◊ custu disígiu no podit èssiri acantzau Ètimu spn. Tradutziones Frantzesu obtenir Ingresu to get, to grant Ispagnolu alcanzar, impetrar Italianu impetrare, accordare Tedescu erbitten, bewilligen.
acatarrài, acatarràre , vrb: catarrare Definitzione pigare o aciapare arremadiu Sinònimos e contràrios arrasfriai, arremadiai, arremare, arrumai, incatarrai Terminologia iscientìfica mld Ètimu srd. Tradutziones Frantzesu s'enrhumer Ingresu to get cold Ispagnolu resfriarse Italianu infreddarsi Tedescu Katarrh bekommen.
achibberàre , vrb Definitzione essire chíbberu, prenu coment’e ufrau; nau de ccn., su si crèdere meda, arrennegare po pagu; istrínghere / achibberare sa tzinta = istringi su cintu Sinònimos e contràrios achighiristai, altivai, incaboniscai, inchibberare, inchighiristai / abbetiae, afutare, airai, arrabbiai, arrannegai, inchietae, incrabudhire, infelai, infuterare, renignai / afíere Ètimu srd. Tradutziones Frantzesu s'obstiner, s'entêter, se mettre en colère Ingresu to be obstinate, to get angry Ispagnolu hincharse, obstinarse, irritarse Italianu incaponire, adirare Tedescu sich versteifen, sich entrüsten.
achipíre, achipíri , vrb Definitzione fàere meda in pag'ora; fàere a ora, a tempus Sinònimos e contràrios achivire, aciviri, acodie Maneras de nàrrere csn: a. bisonzu = resèssere a fàghere; a. a su dovere = atèndhere a su dovere, fai unu doveri Frases chie est lestru e cabosu achipit in su tribàgliu ◊ a cosire a màchina s'achipit prus chi no a manu ◊ pro achipire faghide cun ambas manos! ◊ tocat de achipire si cherimus cumprire su tribàgliu! ◊ triballu inzotosu no si ndhe achipit ◊ si s'achipit de coro su dovere che passat su tempus prus serenu 2. chi ia achípiu a su pulma no ndhe fui torrau a pei ◊ su tempus est lestru e deo no poto achipire: lu giuto a tretu e mi at bell'e sighidu (N.Pianu)◊ oe no dh'achípio a fàere custa faina: che dh'acabbo cras ◊ candu est meda, in logu de asfaltu s'àcua no benit achipia Ètimu itl. accivire Tradutziones Frantzesu faire vite, travailler efficacement Ingresu to get through a big piece of work, to work with efficacy Ispagnolu despachar Italianu sbrigare mólto lavóro in pòco tèmpo, lavorare con efficàcia Tedescu leisten, schaffen.
achirràre , vrb: achirriare Definitzione bènnere o andhare a unu chirru, a una bandha, e fintzes pònnere o acostire, andhare o lòmpere a iscúdere a ccn. Sinònimos e contràrios abasciai, andhare, assèndhere, bènnere, brincae, falare, pòniri | ctr. alciare, ampiai, pigai 1 Frases achirriare a Tàtari ◊ su mudiore achirrat de repente: no s'intendhent prus chidérios de pessones, de animales (L.Loi) 2. achirratinne dae cadhu! ◊ canno proet, s'abba achirrat dae sas nues ◊ a su postale si li fint secatos sos frenos in sa pénnita e fit achirratu che unu raju a supra de su carru ◊ a Cristos nche l'ant achirratu dae sa ruche ◊ lampu de focu chi li achírriet! 3. a sa zanna l'at achirriau s'istanca ◊ a Cherchedhu l'ant achirratu s'apoerju "Sindrajolu" Ètimu srd. Tradutziones Frantzesu descendre Ingresu to get down Ispagnolu venir, ir, bajar Italianu venire, andare, scéndere Tedescu kommen, gehen, absteigen.
acorrochinàre , vrb rfl Sinònimos e contràrios abbetiae, aperrighinare, tostoinare Ètimu srd. Tradutziones Frantzesu s'obstiner, s'entêter Ingresu to get obstinate Ispagnolu emperrarse Italianu incaponirsi Tedescu sich versteifen.
acroconài, acroconàre , vrb Definitzione pigare crocone, arrennegu, dispraxere / acroconàresi de un'idea = incaschetare, tzacaresiche un'idea frimma in conca Sinònimos e contràrios arrampedhai / abbetiae, afutare, airai, arrabbiai, arragiolire, arrannegai, inchibberare, inchietae, inchighiristai, inchimerai, infelai, infuterare, renignai Ètimu srd. Tradutziones Frantzesu s'obstiner, se mettre en colère Ingresu to get angry, to become obstinate Ispagnolu enfadarse, emperrarse Italianu incaparbire, arrabbiare Tedescu eigensinnig werden, zornig werden.
afegonàre , vrb Definitzione bufare binu meda (o àteru cun àrculu), èssere giau a su binu, imbriagare fatuvatu Sinònimos e contràrios abbinai, afegare, infegare Ètimu srd. Tradutziones Frantzesu s'enivrer Ingresu to become gipsy, to get drunk Ispagnolu emborracharse Italianu avvinazzarsi, ubriacarsi Tedescu sich betrinken.
aggromoràre , vrb Definitzione pigare o fàere gromore, arrennegu Sinònimos e contràrios afelonare, aggromare, infelai, renignai Ètimu srd. Tradutziones Frantzesu s'emporter Ingresu to get angry Ispagnolu amoscarse Italianu stizzirsi Tedescu sich ärgern.
aggrunciàre , vrb Definitzione fàere a unu túturu, a unu lómboru Sinònimos e contràrios acarrongiai, afrascillonai, aggraminzonare, ammaugionai, arruntzai, atripitzare, frongire, granculai, iscrafangiai, pizigonare | ctr. istirai Frases est una búglia o est beru custu meu malu abbizu? Si mi aggrúnciat limba e chizu candho ndh'intendho su seru! (I.Virdis) Tradutziones Frantzesu se contracter Ingresu to get wrinkled, to shrink Ispagnolu contraerse, encogerse, arrugar Italianu contrarsi, spiegazzare Tedescu zusammenschrumpfen, schlecht zusammenfalten.
aggruncíre , vrb Definitzione fàgheresi totu a prigas, a unu túturu, a cancarrone Sinònimos e contràrios acarrongiai, afrascillonai, aggranchizonare, apigiare, arruntzai, atavellai, atribuntzire, frongire, granculai | ctr. istirai Tradutziones Frantzesu se contracter Ingresu to get wrinkle, to shrink Ispagnolu contraerse, arrugarse Italianu contrarsi, piegazzare Tedescu zusammenschrumpfen, zerknittern.
allacàre 1 , vrb Definitzione calare o orrúere chentza fortzas, guastare, nau de erbas Sinònimos e contràrios allacanae, allancare, allagorjare, alleventare, ammoltighinare, arrematai, arrèndhere, ilvalaxare / apudrigare Tradutziones Frantzesu s'affaisser Ingresu to get disheartened Ispagnolu abatirse Italianu abbiosciarsi Tedescu zusammenbrechen.
allicàre , vrb Definitzione pigare o tènnere a unu cun allicos, cun calecunu gustu, pigare gustu, pònnere abbitúdine a calecuna cosa chi praghet; pònnere apostu, arrangiare, contivigiare, tènnere contu Sinònimos e contràrios abbetuare, abesare, acomunai, acostumai, arranguai, imbisciare, ingustai / allichionare, ingolumare Frases sos pitzinnos tue los incantas e allicas cun méndhula e nintzola 2. su frutu de sa binza cheret allicadu! Tradutziones Frantzesu s'habituer, s'accoutumer Ingresu to get accostumed Ispagnolu acostumbrarse Italianu avvezzarsi, assuefarsi Tedescu sich gewöhnen.
altudhíre , vrb rfl: altzudhire, artudhire, artzudhire, astudhire, atudhire Definitzione atzutzudhire, pònnere sa tzudha, inteterare su pilu de su fritu, de s'assíchidu o de sa timoria, de s'isprama Sinònimos e contràrios aciuciudhae, altudhare, assunciudhai, aturtudhire, atzudhai Frases sos pilos mi si fint altzudhidos ca mi pariat de intèndhere ispisinzu de pessones ◊ unu cane orulendhe ti astudhit sas palas de ispreu ◊ bastat solu un'umbra dai tesu chi bos faghet altudhire onzi tudha ◊ s'assuconu l'aiat fatu atudhire cantos pilos giughiat ◊ solu a bi pessare si mi artzudhint sas palas! Ètimu srd. Tradutziones Frantzesu en avoir la chair de poule Ingresu to get goose-flesh Ispagnolu espeluznar Italianu accapponare Tedescu schauern.
ammalèsci , vrb: malèsciri Definitzione fàere andhandho e impeorandho, andhare de male in peus Sinònimos e contràrios aggravae, immalèsciri, impeorai, impeusare, pejorare | ctr. imbonire, mediare Frases no siast contràriu a s’onnipotenti ca s’ànima ti ammalescit! (E.Pillai)◊ is cosas funt ammalescendi! Tradutziones Frantzesu s'aggraver Ingresu to get worse Ispagnolu empeorar Italianu aggravarsi Tedescu sich verschlimmern.
ammoriscài , vrb Definitzione fàere de colore niedhudu, regotu, su colore chi giaet a sa carrítzia su sole a meda Sinònimos e contràrios abburare, acotilai, anniedhigai, inniedhigai, recòghere Ètimu srd. Tradutziones Frantzesu noircir, brunir Ingresu to get tanned Ispagnolu broncear Italianu abbronzire Tedescu gebräunt werden.
ammurratzàre , vrb Definitzione cambiare colore a murru, nau de sa die candho est cumenciandho a iscurigare Sinònimos e contràrios ilmurinare, incrinare, interighinare, interinare, murinai Ètimu srd. Tradutziones Frantzesu faire nuit Ingresu to get dark Ispagnolu anochecer Italianu imbrunire, farsi nòtte Tedescu dunkel werden.
annebbiàre , vrb Definitzione su si pigare annébbiu, arrennegu meda Sinònimos e contràrios abbetiae, afutare, airai, aorcare, arrabbiai, arragiolire, arrannegai, inchietae, inchighiristai, inchimerai, incrabudhire, infelai, infuterare Tradutziones Frantzesu se mettre en colère Ingresu to get angry Ispagnolu irritarse, encolerizarse Italianu adirarsi, sdegnarsi Tedescu sich erzürnen.


c: text/html

text:
Disinfestatzione
Comune de Ardaule
Provìntzia de Aristanis
AVISU DISINFESTATZIONE
Si avisat sa populatzione ca LUNIS su 30 de trìulas 2018 dae sas 8.30 de mangianu at a èssere fata sa DISINFESTATZIONE.
S'interventu dd'at a fàghere una dita ispetzializada cun produtos chi no abisòngiant de precautziones particulares dae parte de sos tzitadinos, si non carchi atentzione:
- tènnere serradas ghennas e ventanas;
- non si lasset isparta in foras sa roba cando sunt faghende s'interventu e unu cuartu de ora a pustis
- a chie nde tenet, depet tènnere a largu sos animales chi si tenent in domo
Si torrat gràtzias pro sa collaboratzione

robotstxt: allowed

filter: keep


text:
Lapis
Articulu in logudoresu
Su Lapis est unu bodale chi si podet impittare pro disignare o iscrier; su lapis podet esser fattu pro fagher lineas nieddas o pro dare su colore: cand'est gai si narat pastellu.
Variedades de lapis[modìfica | modìfica su còdighe de orìgine]
Bi sunt medas variedades da lapis, pro narrer poden essere differensciadas dae cantu est tosta s'anima, dae su colore, dae s'impittu chi si nde podet fagher.
Sas variedades de lapis a segunda de su esser tosta[modìfica | modìfica su còdighe de orìgine]
Bi sun 22 variedades de lapis: andende dai sa menu ai sa prus tosta sun: EE, EB, 9B, 8B, 7B, 6B, 5B, 4B, 3B, 2B, B, HB, F, H, 2H, 3H, 4H, 5H, 6H, 7H, 8H, 9H. Sas primas disignan lineas prus oscuras, sas ultimas sun prus impittadas pro fagher disignos tecnicos.


text:
Zaragoza
Coordinatas: 41°39′N 0°53′W / 41.65°N 0.883333°W
Artìculu in LSC
Zaragoza (in ispagnolu e aragonesu, in cadalanu Saragossa) est una tzitade de unos 682.000 bividores de s'Ispagna, cabulogu de sa regione de Aragona e de sa provìntzia e comarca omònimas. Est sa de chimbe tzitades de Ispagna pro nùmeru de bividores e sa de bator pro isvilupu econòmicu.
Est posta a unos 300 km a tesu de Madrid, Bartzellona, Bilbao, Valencia e Tolosa. Sa posidura tzentrale nde faghet duncas logu de comunicatziones de importu.
Geograficamente s'agatat in sa zona norti-orientale de Ispagna, in s'oru de dereta de su frùmene Ebro e a su tzentru de una basciura istèrrida, una borta desèrtica, ma oe fèrtile gràtzias a òperas de canalizatzione e abbadura, chi cumpensant s'iscassia de proinosidade, in ie intre de is prus bàscias de Ispagna.
Est sede de archibìscamu e de universidade.


text:
Alexander Vitoldus
Obitus: 27 Octobris 1430; Vilna
Officium
Consociatio
Familia
Coniunx: Anna, Grand Duchess of Lithuania, Uliana Olshanska
Proles: Sophia Vitoldi filia
Familia: Gediminids
Memoria
Alexander Vitoldus Magnus (Lithuanice Vytautas Didysis, interdum et Vitaūt, Witold, Vitawt etc.), circa annum 1350 natus est, die 27 Octobris anno 1430 mortuus est, fuit magnus dux Lithuaniae ab anno 1392 ad annum 1430 etiam princeps Grodnae et Luceoriae (Lutsk). Anno 1384 in ecclesiam Catholicam baptizatus est. Keystuti filius fuit. Vitoldus et Vladislaus II Iagaillo, rex Poloniae, pugnam in Grunenvelt (Tannenberg) cum Ordine Theutonicorum die 14 Iulii anno 1410 vicerunt. Filia Vitoldi, Sophia, anno 1391 a magno duce Moscoviae, Basilio I in matrimonium ducta est. Nepos Vitoldi erat magnus dux Moscoviae, Basilius II.


text:
Hispaniola
Coordinatas: 19°N 71°W / 19°N 71°W
Artìculu in LSC
Hispaniola (in ispagnolu: La Española; in frantzesu: Hispaniola; in taíno: Ayiti) est una ìsula caraìbica, parte de is Antillas majores. Est sa segunda ìsula prus manna de is Caràibes a fatu de Cuba, sa de 22 in su mundu e sa de 10 prus populadas.
Tenet istèrrida de 76.192 km2 e populatzione totale de unos 21,396,000, partzidos intre is duos istados de Repùblica Dominicana, chi òcupat 44.445 km2 de su territòriu isulanu, e Haiti chi nd'òcupat petzi 27.750 km2.
Hispaniola est su logu in ue fiant fundadas is primas cussòrgias europeas fundadas dae Cristolu Columbu in is viàgios de su 1492-1943.


text:
Sa Provìntzia de Casteddu at apariciau un’atòbiu de totu is operadoris de sa lìngua sarda de sa Provìntzia etotu, giòbia chi benit in sa sala de su parcu de Monti Craru a is 4 de a merii. Ddoi at a essi Gratzianu Milia su presidenti de sa Provìntzia, Oresti Pili su cordinadori de su portalitu de sa lìngua sarda, Francu Piras s’operadori de su portalitu e Marinella Lörinczi sa linguista de s’Universidadi de Casteddu. Custu atòbiu at a serbiri po chi is professionalidadis chi funt traballendi, ant traballau o iant a bolli traballai cun su sardu si connòsciant apari e intrint in d-un’arretza de cuntatus po si podi cordinai in totu is fainas de mandai ainnantis.
Atòbiu de is operadoris de sa Provìntzia de Casteddu
Poita in sardu?
https://www.facebook.com/events/1635367776584174/ Poita in Sardu ? Su Sardu seus nosu, sa terra nosta, s’identidadi nosta. Poita in Sardu ? Custa est sa chistioni. Sa lìngua e s’identidadi no funt sceti unu balimentu e unu deretu de fundòriu, ma finsas un’oportunidadi econòmica. Lìngua, cultura e territòriu funt is fundamentus de s’adelantamentu de is prus siendas mannas internatzionalis bincidoras, de cosa de papai, […]
Autonomia spetziali e lìngua sarda (de Màssimo Pittau)
Publicaus un’àrticulu de Massimu Pittau su Professori pigau de su blog de Rosebud: “Tutte le volte che incontro l’amico Diego Corraine provo un senso di malinconia e pure di mortificazione: perché corro con la memoria agli anni Settanta, quando fondammo la «Sotziedade pro sa Limba Sarda», io presidente e lui segretario, e in questa veste organizzammo incontri e manifestazioni in […]
Mastino arrespundit a Milia: “Non sono le Università gli assassini del Sardo”.
Teneus su praxeri de ponni in domu nosta (ospitare) s’artìculu de prof. Attilio Mastino, Arretori de s’Universidadi de Tàtari, bessiu in s’Unioni Sarda de oi. S’artìculu andat in sètiu (è coerente) po su chi pertocat (riguarda) sa polìtica linguìstica, cun su chi S’Acadèmia at sèmpiri nau: NO A SA LSC, EJA A SU SARDU A DUAS ARRÈGULAS (CAMPIDANESU E LOGUDORESU). […]
Su lìburu de Stèvini Cherchi in Cuartu
Su 5 po milli po s’Acadèmia
Sòtziu e amigu stimau, de ocannu teneus sa possibilidadi de agiudai s’Acadèmia de su Sardu onlus, intreghendi-ddi cun sa decrarada de is arrendas (CUD , 730/1-bis redditi , UNICO persone fisiche), su 5 po milli. Tocat sceti a ponni sa firma tua e su còdixi 92165530921 in su cuadru ‘sostegno del volontariato, delle organizzazioni non lucrative di utilità sociale’. Gràtzias […]
Àtera nova de Santu Baìngiu
Oi su gr de “Radio Sardinia” at torrau a chistionai de s’aprovu de su standard campidanesu de is Arrègulas. In bàsciu totu su comunicau. Su Consillu provinciali de Casteddu at aprovau a s’unanimidadi ariseu in sa setziada cosa sua s’adotzioni de Arrègulas po ortografia, fonètica, morfologia e fueddàriu de sa Norma Campidanesa de sa Lìngua Sarda scritas de su Comitau […]


text:
Cun arreferimentu a sa literadura scientìfica acadèmica podeus nai ca su sardu o Lìngua sarda est una lìngua neolatina o romanza, est a nai ca est filla de su latinu betiu in Sardìnnia de is primus sordaus romanus lòmpius in Sardìnnia apustis de s’acabu de sa primu gherra pùnica. Cun s’arribu de custus primus sordaus romanus cumentzat sa spainadura de sa Lìngua latina in Sardìnnia chi, a dolumannu, at arremprasau abellu-abellu sa lìngua sardiana fueddada de is sardus indigenus. Sa lìngua sarda de oindii, duncas, fait parti de sa famìllia de is lìnguas neolatinas o romanzas impari a portoghesu, spanniolu (o castillianu), cadalanu, frantzesu, ocitanu, francu-proventzali, romànciu, ladinu dolomìticu, furlanu, italianu e romenu. Imprus, sèmpiri aìnturu de custa famìllia linguìstica, su sardu tenit simbillàntzias mannas cun is lìnguas romanzas de Ocidenti.
Sendi oindii puru una lìngua minorisada o regionali, su proibitzionismu de s’imperu scritu de sa lìngua sarda est acabau intre su 1997 e su 1999 candu Regioni Autònoma de Sardìnnia e Stadu italianu ant aprovau is primus leis stòricas po s’amparu de su sardu. Oindii su sardu est fueddau tambeni de su 68-70% de is sardus, prus o mancu 1 millioni e 250milla personis (chena de pigai in cunsideu is sardus disterraus in sa Terramanna europea chi funt assumancus unus 600milla).
Is primus circas de linguìstica sarda funt cumentzadas in su sèculu XVI cun s’abogau casteddaju Sigismondo Arquer e lompendi a oindii apustis de ai truessau is sèculus cun linguistas famaus meda che a: Gerolamo Araolla, Matteo Madao, Giuanni Spano, is tedescus Friedrich Diez, Gustaf Hofmann, Wilhelm Meyer-Lübke, a sighiri Pier Enea Guarniero, Ernst Gamillscheg, Hugo Schuchardt, s’ebreu Graziadio Isaia Ascoli e Giovanni Campus.
Ma est gràtzias a is circas scientìficas de su tedescu Max Leopold Wagner (1880 – 1962) e a sighiri de su sardu Massimo Pittau (1921 – 2019) e de su cadalanu Eduardo Blasco Ferrer (1957 – 2017) chi lompeus a connosci mellus is caraterìsticas de sa Lìngua sarda de oindii cun ainas e fainas scientìficas
Labai innoi unas cantu diferèntzias intre lìngua sarda e lìngua italiana:
1 Formadura de su plurali. Su sardu (e podeus nai finsas su frantzesu e su spanniolu) fait su plurali de is nòminis aciungendi una s a su singulari, po contras s’italianu càmbiat sa desinèntzia: sa mesa – is mesas (in sardu); il tavolo – i tavoli (in italianu);
2.Articulu determinadori. Su sardu(su, sa, is, sos, sas) benit de su latinu ipse-ipsa-ipsum, po contras s’italianu (il, lo, la, i, gli, le), finsas su frantzesu e su spanniolu, ndi benit de su latinu ille-illa-illud.
3.Artìculu determinadori imperau comenti pronòmini. Su sardu ddu imperat puru finsas comenti pronòmini, po contras s’italianu no:
Su chi t’apu nau = ciò che ti ho detto.
4 Artìculu indeterminadori plurali. Su sardu tenit custa forma po inditai unu nùmeru no definiu, po contras s’italianu imperat su partitivu opuru unu numerali colletivu: nci fiant unus cantu òminis= c’erano degli uomini
nci ndi fiant unus centu= ce n’erano un centinaio;
5. Vocalis tònicas. Su sardu aguantat sèmpiri is vocalis latinas, po contras s’italianu ddas at mudadas:
lat. PĬRAM => pira= pera;
lat. D
lat. F
lat. NŬCEM => nuxi= noce
6. Acusativu prepositzionali. Su sardu sinnat s’acusativu de personi (o èssiri animau) cun sa preposta a:
apu biu a Giuanni= ho visto Giovanni;
7. Passau perfetu, benidori simpli e conditzionali presenti analìticus. In italianu funt tempus espressaus a manera sintètica (est a nai cun d-unu fueddu scéti) in sardu funt fatus cun perìfrasi impari a su verbus de agiudu essi (=essere) e ai (=avere):
est torrau, fut torrau = tornò
at a torrai = tornerà;
iat a torrai = tornerebbe
8. Grisu po sa faidura passiva de sa fràsia
a cussu dd’ant mortu = quello è stato ucciso
sa mela si dd’at papada su pipiu = la mela è stata mangiata dal bambino
9. Numeralis ordinalis analìticus
si faint cun is numeralis cardinalis pretzèdius de artìculu e preposta (is agetivus *segundu, *tertzu, *cuartu funt italianismus de no imperai):
su de duus òminis = il secondo uomo;
sa de tres fèminas = la terza donna, ecc
10. Singulari invècias de su plurali indefiniu. Pruschetotu candu inditat candidadis indefinias de fruta, birdura o tzerpius, su sardu imperat su singulari, po contras s’italianu imperat su partitivu e/opuru su plurali
innoi no nc’at musca = qui non ci sono (delle) mosche
dd’ant cassau furendi meloni = l’hanno sorpreso a rubare (dei) meloni
11. Ausèntzia de artìculu in sa cumparatzioni e apustis de preposta: callenti che fogu= caldo come il fuoco;
nc’est andau che cani scutu a fusti= è scappato come un cane bastonato;
nc’est artziau a monti= è salito al monte;
portat su berretu calau in ogus= ha il berretto calato sugli occhi
12. Superlativu sciortu e arrelatau Su sardu no tenint unu sifissu spetzìficu (it. –issimo, no fait a ponni italianismus che a *bellissimu) po su suparlativu sciortu, ma simplementi tocat a arrepiti s’agetivu o a aciungi s’avèrbiu meda:
mannu mannu o mannu meda = grandissimo
Po su superlativu arrelatau tenit una faidura meda particulari aundi no stèsiat mai su nessu prus + nòmini + agetivu (o fràsia arrelatada):
sa prus picioca bella de sa bidda= la ragazza più bella del paese
sa prus dii chi mi seu spassiau= il giorno che mi sono divertito di più
13. Arrelatau analìticu (sintagmàticu no paradigmàticu): In sardu s’ùnicu faidura connota de s’arrelatau indiretu est cussa marcada de sa sintassi (scéti chi + costituenti pronominalis diferentis, ddi, ndi, nci), ca no tenti is diferentis formas paradigmaticas de s’italianu (che, cui, il quale). Duncas is formas piadas de s’italianu no funt forma sardas schetas (*a cui, *de cui, *a su cali, *de su cali, ecc)
un’òmini chi ddi fut morta sa pobidda= un uomo a cui era morta la moglie
su cadàsciu chi nc’apu postu is camisas= il cassetto in cui ho messo le camicie
14. Gerùndiu invècias de s’infiniu
apu biu a Giuanni torrendi = ho visto Giovanni tornare (che tornava)
apu intèndiu a su pipiu prangendi = ho sentito il bambino piangere (che piangeva)
15. Infiniu in is subordinadas
no bollu a mi nai fàulas= non voglio che mi si dicano bugie
apu acapiau beni sa sachita po no s’aberri = ho legato bene il sacchetto perché non si apra
16. Òrdini de is costituentis. In su sardu est meda particulari sa posponidura de s’ausiliari a s’acabu de sa fràsia interrogadora dereta o sa postura de inghitzu de su particìpiu chi depit marcai s’atzioni:
comporau sa mela as ?= hai comprato la mela?
arriciu scedas malas de su fillu at ?= ha avuto cattive notizie dal figlio?
fuiu si nc’est?= è scappato?
acabau chi iat, si ndi fut andau = dopo che ebbe finito, se ne andò
at nau ca no, e andau si nc’est = ha detto di no e se ne è andato
17. Particella gei afortiada o contrafràstica. No fait a dda tradusi in italianu:
gei ti ddu nau! = sì che te lo dico!
Gei nci torru cras a domu tua! = non ci torno di certo a casa tua!
18.Lèssicu ùnicu e autonomu
Conca = testa, domu = casa, trigu = grano, meri = padrone
Is primus documentus scritus de sa Lìngua sarda funt de su sèculu XI e custu fait pensai chi siat nàscïa in su Mesuevu de su Latinu volgari (imperiali) adelantau in Sardìnnia po is arraxonis nomenadas a primìtziu. Est duncas una lìngua ùnica ma policèntrica ca est espressada in su fueddai de su pòpulu e in su connotu literàriu in duas formas, est a nai fueddadas mannas o macro-bariedadis diatòpicas ca ndi connosceus puru is logus aundi custas duas formas funt fueddadas de s’òmini. Su sardu, duncas, tenit duas fuaddadas mannas: su sardu campidanesu in su Cabu de giossu de s’Ìsula e su sardu logudoresu/nugoresu in su Cabu de susu de s’Ìsula (pruschetotu in sa Sardìnnia de mesu, in su Logudoru-Meilogu e in is comunus de Luras e Terranoa). Ma scieus puru, sèmpiri de sa Linguìstica sarda ca in is logus de sa Sardìnnia de mesu acanta a su Gennargentu (Mandrolisai, parti de sa Barbàgia de Seulu e Artu Ollastra) aundi custas duas fueddadas mannas s’amesturant apari s’est adelantada in su tempus una Anfizona o logu de mesania chi perou no at fatu bessiri apillu peruna bariedadi omogenea.
Is diferèntzias chi ddoi funt intre su sardu campidanesu e su sardu logudoresu, po su chi pertocat craramenti fonètica e lèssicu, ndi benint de sa manera diferenti de comenti est intrada in Sardìnnia sa lìngua latina betia de is sordaus romanus. Difatis, cunforma a sa teoria scientìfica de is undadas de latinisadura o de spainadura de sa lìngua latina (cfr Wagner, Pittau e apustis E.B. Ferrer), a cumentzai de su 238 i.C. est lòmpia in Sardìnnia innantis una forma repubricana (prus arcàica) de su sèculu III finsas a su sèculu I i.C. e apustis, cun sa partzidura de su latinu matessi, unu latinu volgari o imperiali (prus annoadori) a cumentzai de su sèculu I finsas a su sèculu IV p.C.. Po fai unus cantu esemprus: a sa forma sardu campidanesa
Duncas, po dda serrai in curtzu, de imoi ainnantis at a cumentzai un’excursus stòricu po circai de s’acostai a sa sa lìngua sarda e po circai de dda connosci mellus.
Domande sulla lingua sarda?
Non esitare chiedere qualunque informazione sulla lingua sarda


text:
ACADEMIA DE SU SARDU
Bolontariadu in su campu de s’istùdiu e de sa chirca asubra de sa limba sarda, sa defensa sua, sa promovidura e s’avaloramentu.
campidanesu
logudoresu
DE SU PAGU, PAGHEDDU
DAE SU PAGU SI FAGHET SU MEDA
S’iscopu de s’Acadèmia est de fagher òbera de bolontariadu in totu su chi pertocats’istùdiu e sa chirca de sa Limba sarda, pro sa defesa, s’ispinta, sa connoschèntzia e s’importàntzia sua, ponende a triballare su bonu totu sos assotziados, donzunu su chi podet, chene paga peruna.
Cheres connòschere sa Sardìnnia ?
Unu viazu virtuale tra artìculos e imprentas asubra de sa limba sarda, sas raighinas e su connotu sardu.


text:
Constantinus Černenko
Obitus: 10 Martii 1985; Moscua
Patria: Unio Sovietica
Officium
Munus: politicus
Consociatio
Religio: atheismus
Familia
Proles: Albert Chernenko
Memoria
Sepultura: Kremlin Wall Necropolis
Constantinus Iustini filius Černenko (Russice: KoHcTaHTиH ycTиHoBич ЧepHeHko info Konstantin Ustinovič Černenko; natus familia Ucrainica agricolarum in vico Bol'šaja Tes' gubernii Ieniseensis die 11 [24] Septembris 1911; mortuus Moscuae die 10 Martii 1985) fuit politicorum peritus Sovieticus, qui a die 13 Februarii 1984 Factionis Communisticae Unionis Sovieticae duxit et a die 11 Aprilis 1984 usque ad mortem Praesidio Supremo Unionis Sovieticae praefuit. Ter titulo Herois Laboris Socialistici ornatus est.


text:
Nino Machaidze, Gaetano Donizetti, Michele Mariotti, Orchestra del Teatro Comunale di Bologna, Coro del Teatro Comunale di Bologna
Romantic Arias
Podobné tituly
-
Juan Diego Flórez, Orchestra del Teatro Comunale di Bologna, Michele Mariotti
-
Coro del Teatro Comunale di Bologna, Orchestra del Teatro Comunale di Bologna
-
Gary Bertini, Vienna State Opera Orchestra, Angelo Romero, Gaetano Donizetti, Agnes Baltsa
-
Eve Queler, Gaetano Donizetti, Opera Orchestra of New York, Montserrat Caballé
-
Leo Nucci, Cecilia Bartoli, Coro del Teatro Comunale di Bologna, Giuseppe Patane
-
Luciano Pavarotti, Orchestra del Teatro Comunale di Bologna, Giancarlo Chiaramello


text:
Intrada/essida
Articulu in campidanesu
S'intrada/essida (connotu puru cummenti input/output, de s'ingresu, acurtzau cummenti I/O) est sa parti de su sistema operativu ca permitit a s'impitadori de impreai is dispositivus eletrònicus collegaus a un'elaboradori.
Sa manera de cuntziderai s'I/E dipendit a manera forti de s'àmbitu de studiu. Is ingenneris eletrònicus cuntziderant is cumponentis fìsicus de is dispositivus, cummenti cavus, fontis de alimentatzioni e circuitus integraus. Is programmadoris invècias depint manigiai is interfàtzias lassadas a disponimentu de sa programmera: is cumandus acetaus de su dispositivu, is datus ca aspetat de ligi e sa manera de signalai faddinas.[1] Po urtimu, s'impitadori depit bii is datus de imbiai o arricius de su dispositivu in una forma ca podit cumprendi. Custus podint essi in forma de testu, figuras, sonus, etc.
DispositivusModìfica
Is dispositivus podint essi classificaus cummenti dispositivus de intrada, ca imbiant is datus a s'elaboradori. Esèmpius funt su ratu (mouse) e su digitalizadori (scanner). Is dispositivus de essida funt invècias is chi arricint is datus, cummenti su schermu e s'imprentadora. Oi a dii, est raru ca unu dispositivu siat sceti de intrada o de essida e calincunu, cummenti is discus e is crais USB, ca funt s'unu e s'atru a su pròpriu tempus.
NotasModìfica
- ↑ (EN) Andrew S. Tanenbaum e Albert S. Woodhull, Operating systems - design and implementation, 3ª ed., Pearson International Edition, p. 222, ISBN 978-0-13-505376-8.


text:
Definition Definition
Synonyms e antonyms Synonyms e antonyms
Idioms Idioms
Sentences Sentences
Surnames and Proverbs Surnames and Proverbs
Scientific Terminology Scientific Terminology
Etymon Etymon
Translations Translations
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
fúsu , nm Definition
su cannone (de ferru, linna o àteru, prenu) inue intrant e girant is orrodas; foedhandho de matas, su truncu fintzes a sa frochidhadura candho est artu, ténneru, deretu; genia de aina po filare a manu, fata de dhue pòdere imbodhigare su filu e de pòdere agiuare a atrotigare sa lana o àteru: in custu si distinghet sa conca (cúcura, múscula), sa pértia o coa o fustigu, s’acàpiu o pitzu (unu gancitu, o musconi, àghimu o amu in sa múscula), s’ortiedhu (genia de pesu de intrare in su fusu)
Synonyms e antonyms
àschia,
assale
Idioms
csn:
portai cambas de fusu = fines; su f. ballat (su furriamentu chi faghet), ballare che f. (su de filare); f. oràriu = donniuna de is binti bàtoro partes de s’ispartzidura de sa Terra in su sensu de is meridianos (dónnia 15 grados) po cuncordare s’oràriu cun sa posidura de su Sole de unu logu a s’àteru (in su sensu de is parallelos)
Sentences
girat che arrodedha de conca de fusu mobiendi ◊ su fusu de sos carros est grae ca est de ferru
2.
bellu fusu zughet cussa nughe!
3.
a issa no li fit mai mancada de manos sa ruca e su fusu ◊ in su muru bi sunt su fusu cun sa naspa apicados ◊ sempre rotzulendhe apas su fusu fintzas a candho s'isperdet sa lana!
Scientific Terminology
ts, ans
Etymon
ltn.
fusus
Translations
French
essieu
English
axle
Spanish
eje,
árbol,
huso
Italian
asse della ruòta,
fuso
German
Welle.
únda , nf: undha,
unna Definition
cosa (abba, elétricu, àteru) chi si movet e s'ispainat coment'e a incannadas paríviles a bisura de cricos chi s'illargant sèmpere de prus unu aifatu de s’àteru, o fintzes inartandho e abbasciandho a egaseogas paríviles e sighias; fintzes cosa (es. abba in is errios) chi calat o andhat a meda totu impare / in s'u. si podet distínghere: sa bandha, s'amprària, sa longària, sa crista, sa frecuéntzia
Synonyms e antonyms
aundhadura,
undada
Sentences
su mare est chietu: s'intendhet apenas sa múida de sas undhas ◊ a maridu meu giumpendhe a cadhu a còscia in d-unu riu si lu pigheit s'undha
2.
s'unda de s'arriu nd'at ingortu su ponti ◊ colata sa unna de sas veturas, Fruschiajolu fit intratu a su tzilleri ◊ ant s'ànima intregadu a Satanassu, pro donzi rena ’e paghe falant s'undha! ◊ in ciú tempus Baronia at connotu tres undas lègias
Etymon
ltn.
unda
Translations
French
vague
English
wave
Spanish
ola
Italian
ónda,
ondata
German
Welle,
Wellenschlag.


text:
Ceraxius
Coordinatas: 39°15′13.17″N 9°09′38.25″E / 39.253658°N 9.160624°E
Articulu in campidanesu
Ceraxius[1] (o Ceraxus, in italianu Selàrgius) est unu comunu de 27.911 bividoris, in sa Provìntzia de Casteddu, postu in su cabu de giossu de Sardigna, in Logu de Campidanu.
Monumentus e logus de interessu[modìfica | modìfica su còdighe de orìgine]
Sa domu campidanesa[modìfica | modìfica su còdighe de orìgine]
Su centru istòricu de Ceraxius at allogau medas testimoniàntzias de importu culturali. Cunsideradas patrimòniu artìsticu/culturali de sa comunidadi, funt is domus campidanesas fatas de làdiri (de su latinu later) e caraterizadas de su potali mannu de linna, de sa pratza stèrria in mesu a sa domu e, ananti de is aposentus, sa lolla chi castiat a sa pratza. In s'architetura si podit tenni contu de s'influèntzia ispagnola, ca das fait assimbillai a s'hacienda tìpica de s'Andalusia. Po sa mellus pati, custas domus funt ancora imperadas po nci bivi, mancai siant pagus is chi d'imperant fintzas po traballai, cumenti fiat su costumu de una comunidadi de messàjus e patoris che cussa de Ceraxius in s'antighidadi.
Crèsias[modìfica | modìfica su còdighe de orìgine]
- Santu Giulianu
- Biada Maria Vìrgini Assunta
- Santu Luxori
- Santu Antoni
Monumentus[modìfica | modìfica su còdighe de orìgine]
- Cruxi de mramuri
Genti connota[modìfica | modìfica su còdighe de orìgine]
Notas[modìfica | modìfica su còdighe de orìgine]
- ↑ Delìbera de su Cussìgiu Comunale n. 95 de su 13.10.2009 (PDF), in web.archive.org, 15 santandria 2011. URL consultadu su 25 martzu 2020 (archiviadu dae s'url originale su 15 santandria 2011).


text:
Mainz
Coordinatas: 50°00′N 8°16′E / 50°N 8.266667°E
Artìculu in LSC
Mainz est una tzitade de Germània posta in s'ovest de sa federatzione, a s'oru de manca de su riu Renu, e est sa capitale e sa tzitade prus manna de s'istadu de Renània-Palatinadu. Tenet una populatzione de unos 197.778 bividores.
Mainz est unu tzentru amministrativu, culturale e econòmicu importante. Tenet universidade dae su 1477 e est sa sede de sa cadena de televisione ufitziale tedesca ZDF. Mantenet una rivalidade forte cun sa tzitade de Wiesbaden (Àssia) posta cara a Mainz a s'àteru oru de su Renu. Est istada sa capitale de sa provìntzia romana de sa Germània Superiore.
S'archipìscamu de Mainz est istadu unu de sos prus poderosos prìntzipes tedescos in s'època de su Sacru Romanu Impèriu, sende chi fiat unu de sos sete prìntzipes eletores.
In Mainz, Johannes Gutenberg at creadu s'imprenta.
In diversos momentos istòricos est istada ocupada dae sos frantzesos.
Durante sa segunda gherra mundiale at patidu fortes bombardamentos chi ant distruidu su 80% de sa tzitade.


text:
Istòria minerària de Sardigna
Sa bogadura e sa traballadura de sos minerales in Sardigna andat torra a tempos remotos. Antigos mercantes e conchistadores aiant pigadu a abbitare sas costeras de s'ìsula atirados dae sas richesas formidàbiles de su sutasolu sardu. Testimonia de s'antiga traballadura de sos metallos sunt is manufatos numerosos chi andant torra a sa preistòria. In èpocas prus reghentes topònimos numerosos, ligados in carchi modu a sa faina de sa bogadura (comente pro esempru: Argentiera, Montiferru, Cabu Ferradu pro nde fentomare carchiunu), testimòngiant sa seculare continuidade de custas fainas.
A sighire s'istòria de sas fainas de bogadura in s'ìsula, partzida pro èpocas.
Preistòria[modìfica | modìfica su còdighe de orìgine]
S'istòria minerària longa de Sardigna tenet cumintzu aprossimadamente a inghìriu a su de ses millènnios a.C. cun sa faina de bogadura de s'ossidiana, a pees de su Monte Arci in su chirru tzentru-otzidentale de s'ìsula. Su Monte Arci est istadu unu de sos prus tzentros mediterràneos importantes de bogadura e traballadura de custu bidru vulcànicu. In custa àrea, difatis, sunt istados individuados a su nessi setanta tzentros de traballadura e unos 160 aposentamentos istàbiles o temporales dae sos cales s'ossidiana fiat a fatu esportada cara a Frantza meridionale e s'Itàlia Setentrionale.
A fùrriu a su de tres millènnios a.C., cun probabilidade importados dae su lutone orientale de su Mediterràneu, fiant lòmpidos e si fiant ispaniados fintzas in Sardigna sos connoschimentos metallùrgicos, chi diant imbàtere in època nuràgica a un'elevadu livellu tècnicu. In paris tempus a sa tècnica metallùrgica, si fiat isvilupada fintzas sa tècnica minerària, permitende sa bogadura de cantidades creschende de minerales e duncas de metallos. Sa posidura geogràfica de s'ìsula, ma fintzas su patrimoniu mineràriu suo, aiant atràidu intre su de 10 e su de 8 sèculos a.C. sos mercantes fenìtzios, a fatu de sos cales, a fùrriu a sa metade de su de 6 sèculos, fiant acùdidos is cartaginesos. Fenìtzios e cartaginesos aiant isfrutadu in manera intensiva sas richesas mineràrias, mescamente in sa zona de s'atuale Igrèsias, in ue sunt istadas atzapadas rastas de iscavaduras e iscòrias de fundidura de atibiare a custu perìodu. Una faina metallùrgica intensa, siat estrativa siat de fundidura, est testimoniada dae su puntu de bista archeològicu, a manu de sos ricos giatzimentos metallìferos de su Sàrrabus, costituidos dae minerales cumpostos de òssidos e solfuros de ferru, ràmene e prumu. De època preistòrica est famada sa mina de Funtana Raminosa in sa barbàgia de Brevìe.
Època romana[modìfica | modìfica su còdighe de orìgine]
In su 238 a.C. incumentzat in Sardigna s'època de sa dominatzione romana. Difatis Cartàgine a fatu de sa derrota padèssida in sa I gherra pùnica, e a sa rebellia de sos mertzenàrios istantziados in s'ìsula, fiat istada custrinta a fàghere tzèdida formale de s'ìsula a Roma. Est in su 226 a.C. chi a sa Sardigna fiat istadu atibiadu s'istatutu de provìntzia de Roma.
In suta de sos romanos sa faina minerària fiat crèschida meda, mescamente pro su chi pertocat is ricos isterrimentos de prumu e de prata. Giai dae su 269 a.C. sa repùblica romana aiat adotadu sa prata che a base monetària, mentras su prumu fiat impreadu in is prus campos isvariados de sa vida tzivile, dae sos istèrgios a sas cunduturas de s'abba. Sa Sardigna, a pustis de Ispagna e Bretagna, costituiat sa de tres regiones, intre sos domìnios de Roma, pro cantidades de metallos prodùidos. Sa produtzione minerària durante totu su perìodu de sa dominatzione romana fiat valutada in unas seschentosmìgia tonnelladas de prumu e milli tonnelladas de prata. Sa faina de sa bogadura de sos romanos non si fiat limitada petzi a su lutone de sa zona de Igrèsias (in ue non pro àteru, galu oe, esistet unu bighinadua chi ddi narant Campu Romanu, a ammentu de sos antigosaposentamentos estrativos), difatis issos aiant connotu e siguramente aiant isfrutadu sos isterrimentos de prata de Sarrabus, a sa cale importu fortzis si referiat su geògrafu Solinu iscriende: India ebore, argento Sardinia, Attica melle.[1]
Is sistemas de s'isfrutamentu de sas minas, in època romana, cunsistiant in s'iscavu de putzos verticales funduros, fintzas a prus de chentu metros; is traballos fiant giutos, serbende·si petzi de ainas a manu e a bortas de su fogu pro ischirriare sa roca, de mineris lìberos, narados "metallaros", e dae su 190 a.C. de iscraos e presoneris narados damnati a effodienda metalla. In s'annu 369 p.C. s'imperadore Valentinianu I aiat decretadu ca onni nave chi approdaiat a Sardigna depiat pagare unu deretu de 5 dinaris pro onni metallaro carradu. A pustis is imperadores Gratzianu, Valente e Valentinianu II aiant proibidu de su totu a sos metallaros de si tramudare a s'ìsula. A custos provedimentos non depiat èssere angena sa timoria chi sa richesa etzetzionale de sos isterrimentos sardos podiat iscalabrare sas minas arghentìferas ibèricas chi fiant de propiedade imperiale.
In època romana tarda sa produtzione minerària sarda aiat basciadu meda; mentras in pagos isterrimentos sa faina sighiat, pro satisfàghere sas limitadas netzessidades de su mercadu isulanu, medas àteros fiant istados abbandonados e carchiunu de custos, comente cussos de Sarrabus, fiant istados ismentigados.
Època medievale[modìfica | modìfica su còdighe de orìgine]
A fatu de sa ruta de s'Impèriu romanu de Otzidente sos fatos istòricos de Sardigna si fiant istesiados ae sos de sa penìsula italiana. A pustis de sa parèntesi curtza costituida dae s'ocupatzione vandàlica, s'ìsula fiat rùida suta de su domìniu bizantinu.
De asi, sa produtzione minerària e sa faina metallùrgica fiat unu pagu torrada a nàschere e sa prata fiat torrada a èssere unu de sos produtos printzipale de bogadura de Sardigna, mancari a inghìriu a s'annu 700 is tràficos cumertziales in su Mare Mediterràneu si fiant fatos difìtziles meda pro neghe de sas curreras de sos saraghinos. Pro sa Sardigna sas cureras sighidas de sos àrabos a longu sas costas aiant costituidu, pro unu arcu longu de tempus, unu perìgulu costante, chi aiat provocadu s'ispopoladura de àreas ampras de costeras e su càmbiu de sa populatzione cara a àreas prus internas de s'ìsula.
Semper prus isulada dae su tzentru de s'impèriu bizantinu, sa Sardigna aiat connotu in custu perìodu su afirmadura, sa prima borta in s'istòria sua de una autonomia polìticu-amministrativa a berus. S'ìsula si fiat organizada in bator regnos soberanos e indipendentes: is Giuigados de Càlaris, Arbaree, Torres e Gaddura. De s'istòria minerària de su perìodu giuigale, non s'agatat àteru che pagas documentas, est però lìtzitu pensare chi sa faina estrativa non siat istada de su totu abbandonada. In su 1131 su giùighe Gonàriu de Torres aiat donadu sa metade de s'Argentiera de sa Nurra a sa crèsia primatziale de Santa Maria de Pisa, a testimonia de sos ligàmenes polìticos semper prus istrintos intre sos dìbiles istados sardos e sa comuna toscana.
A primìtziu de su de 11 sèculos, difatis, in suta de sos augùrios de sa corte papale tando ghiada dae Beneitu XIII, fiant intervènnidas in s'istòria de Sardigna sas duas repùblicas marineras de Gènova e Pisa in unu primu momentu alliadas contra de s'emiru musulmanu Musetu (Musa) chi si fiat impadronadu de unas cantas àreas de s'ìsula, a pustis cuncurrentes pro su predomìniu in is dìbiles istados giudicales.
De su puntu de bista de s'istòria minerària su perìodu pisanu resurtat èssere meda documentadu bene. Sa famìlia pisana de sos contes de Donoràtico, impersonada dae Ugolinu della Gherardesca, aiat dadu impulsu nou a sa faina estrativa in is domìnios suos de Sardigna, e in particulare s'atuale zona de Igrèsias. Ugolinu aiat operadu in unu territòriu de unos chimbighentos chilòmetros cuadrados, denominadu Argentaria del Sigerro pro sas richesas de su sutaterra in minerales de prata. Issu aiat favorèssidu annotamala su trasferimentu in s'ìsula de maistros toscanos, espertos in su traballu de mina, e prus generalmente aiat chircadu de ripopulare sos dòminos de cosa sua. Su printzipale resurtadu de sa polìtica demogràfica de sos Donoràtico est istadu sa fundatzione e s'isvilupu de su tzentru abitadu de Bidda de Crèsia, s'atuale Igrèsias.
In sa zona de s'Iglesiente, is pisanos aiant torradu a cumintzare sos traballos abbandonados dae sos Romanos aberende fossos numerosos e aporrende a sa lughe sas fileras antigas. Sa faina estrativa intensa, gasi comente sa vida polìtica econòmica e sotziale, fiat disciplinada pro mèdiu de una sèrie de leges,regortas in unu còdighe partzidu in bator libros connotu cun su nùmene de Breve de Bidda de Crèsia. Is delitos contra sa faina estrativa fiant punidos cun severidade manna: sa pena de morte fiat prevìdida pro sos chi sutraiant prata o minerale arghentìferu ma fintzas pro sos fundidores chi bogaiant sa prata de minerale furadu.
Chie si siat, in su territòriu de s'Argentiera podiat printzipiare sa faina estrativa; non fiat raru ca a custu fine si costituiant cumpangias sos cales partetzipadores (parsonavili) possediant cuotas (trente) de sa sotziedade. Unos cantos sòtzios de custas cumpangias, narados bistanti si limitaiant a antitzipare su capitale netzessàriu.
Is traballos s'isvilupaiant pro mèdiu de s'iscavu de fossos, e s'isvilupaiant in profundidade peri putzos (botinos) e gallerias. Fiat sighida s'andadura de sa filera o de sa lente de minerale, de manera chi s'istèrrida de sos traballos fiat meda limitada. Pro agredire sa massa pedrosa fiant impreados picos, cotzas e unos àteros ainas a manu; cando custu si faghiat pretzisu fiat impreadu su fogu pro ischirriare sas rocas prus tostas. Sa chida de traballu incumentzaiat a mesu die de su lunis e acabaiat a mesu die de su sàbadu. Is operajos traballaiant pro 12 oras a sa die e durante sa chida non podiant abbandonare su traballu. Durante s'istasone istiale sos traballos fiant parados pro neghe de s'intemperiosidade de su clima, essende mescamente sas àreas costeras fèrridas dae su flagellu de sa malària.
Est istadu carculadu chi is minas sardas apant frunidu a Pisa unas 15 tonnelladas pro annu de su metallu pretziosu in su perìodu chi andat de sa fine de su de 12 sèculos a primìtziu de su de 14 sèculos. Suta poderiu de sa comuna toscana, in su perìodu de lughidore màssimu, is minas a inghìriu a Bidda de Crèsia fiant arribadas a ocupare 6500 operajos.
In is annos a cara de su 1326 Pisa aiat pèrdidu is dòminos suos in Sardigna in favore de sa Corona de Aragona. Sa pèrdida de s'ìsula ma susetotus de is remìttias suas in prata, aiat rapresentadu su cumintzu de sa decadèntzia pro sa tzitade toscana pressada in su continente de is rivales Lucca e Firentze.
Època aragonesu-ispagnola[modìfica | modìfica su còdighe de orìgine]
Sa corona aragonesa aiat avocadu a sese is deretos inerentes a s'isfrutu de is setziduras de prata a su fine de evitare chi pro is richesas mineràrias de sa zona s'iscadenarent perricas intre is nòbiles aragonesos. Su livellu de sa faina estrativa in custu perìodu resurtat èssere notabilmente reduidu si postu a pare a su chi si fiat cumproadu suta de sa dominatzione pisana.
A fatu de sa conchista totale de s'ìsula, is aragonesos aiant chircadu de dare impèllida noa a sa faina de bogadura de sa prata: fiant alligeridos is deretos, is tassas e is deretos de sa corona in is metallos. Custa polìtica però non fiat resissida a torrare is minas sardas a su lughidore de su passadu. Suta de sa dominatzione aragonesa in antis e ispagnola a pustis, sa faina minerària aiat connotu una decadèntzia sighida. Sa Sardigna, chi pro sèculos fiat istada intre is prus àreas importantes de produtzione de sa prata aiat acabadu pro importare su metallu, su cale comomai arribaiat in cantidades mannas de is possessos ispagnolos de su nou mundu. Nointames faghet a afirmare chi nimancu in custu perìodu is minas sardas aiant sessadu de su totu sa faina issoro, difatis esistiat puru semper unu mercadu domèsticu minore, a su nessi pro su prumu.
Durante sa dominatzione ispagnola fiat istadu istabilidu de subordinare s'esertzìtziu de sa faina minerària a s'assegnatzione de cuntzessiones a banda de s'amministratzione istatale. Fiant istadas assignadas a su nessi baranta cuntzessiones pro s'esploratzione e s'isfrutu de is setziduras sardas. De custas, oto fiant istadas cuntzessiones generales, est a nàrrere istèrridas a totu su territòriu de s'ìsula, e degheoto limitadas petzi a s'intòrriu de Igrèsias. Is assignatàrios de is cuntzessiones fiant tentos a bessare a s'eràriu su 10 pro chentu de su balore de su minerale bogadu. A custu perìodu andat torra su primu intentu de torrare in atividade su filone arghentìferu de su Sarrabus, abbandonadu comomai de prus de milli annos. Difatis, su 6 de làmpadas de su 1622 unu tzertu Gio. Antoni Agus aiat otentu su permissu de esecutare traballos de chirca in Monte Narba, acanta de sa bidda de Santu 'Idu.
A pustis de unos batorghentos annos su domìniu ispagnolu in Sardigna fiat acabadu che a cunsighèntzia de sos acontessimentos ligados a sa gherra de sutzessione ispagnola, e de su tentativu de riconchista portadu a in antis dae su cardinale Alberoni.
Època sabàuda[modìfica | modìfica su còdighe de orìgine]
In su 1726 a fatu de su tratadu de S'Aia s'ìsula fiat passada a fàghere parte de is possedimentos de is ducas de Savoja, chi gasi achiriant su tìtulu de res de Sardigna. S'istadu sabàudu aiat dadu impèllida noa a sa faina minerària. Fintzas in suta de is piemontesos s'esertzìtziu de sa faina estrativa fiat ligada a s'assignadura de cuntzessiones generales pro s'efetuatzione de chircas e su coltivu de minas subra totu su territòriu de s'ìsula. Is primos a otènnere custu tipu de cuntzessione, de durada de binti annos, fiant istados is casteddajos Pedru Nieddu e Istèvani Durante. In su 1740 sa cuntzessione generale, pro sa durada de trinta annos, fiat istada assignada a su britànnicu Càralu Brander, a su barone Càralu de Holtzendorff e a su cònsole isvedesu in Casteddu Càralu Tastaia Mandel. In base a su cuntratu, is cuntzessionàrios diant ghetare a is règias gabellas su 12 pro chentu de sa galena bogada e su 2 pro chentu de sa prata pro is primos 4 annos, su 5 pro chentu pro is 6 annos a sighire e su 10 pro chentu pro is 20 annos chi abarraiant. Is deretos depiant èssere currispostos a s'atu de imbiu pro is materiales esportados, e ogni ses meses pro cussos bèndidos in s'ìsula. Sa sotziedade noa, massimamente peri impulsu de Mandel, aiat intradu innovatziones tecnològicas vàrias, intre is cales s'impreu de s'esplosivu durante is traballos de bogadura. Fiant istados batidos a Sardigna maistros ispertos in s'arte minerària, susetotus tedescas. Si depet a Mandel su fraigu, acanta Biddecidru, de unu iscagiatòrgiu mannu de prumu. Issu fiat istadu però acusadu dae sa Reale Intendèntziaa de discoidare s'esploratzione de minas noas limitende·si a s'isfrutu de is chi giai esistiant. Fiat istadu fintzas abertu unu indagu pro crètidas irregularidades fiscales, chi aiat batidu, in su 1758, a sa rèvoca de sa cuntzessione a Mandel.
In su 1762 s'amministratzione de is minas sardas fiat colada in is manos de su Diretore de su distritu de is minas Pietro de Belly, chie at impedidu sa faina minerària privada cunsiderende chi èsseret prus redditìtziu pro s'Istadu isfrutare deretamente is richesas de su sutaterra sardu. Belly aiat chircadu fintzas de torrare a introduire su traballu fortzadu in is minieras e pro custu si fiat meritadu, in su 1871, una crìtica de Quintino Sella[2]..
Intre is fartas de ascriere a Belly ddoe est fintzas su mancadu isfrutu de su filone ricu de prata de Sarrabus, de su cale giai Mandel aiat intuidu is potentzialidades. Belly difatis cunsideraiat tropu ingastosu su coltivu de custu filone, dadu su terrinu àspidu e sa dificultade de is comunicatziones de sa zona. Isceti in su sèculu a sighire fiat torradu a iscobèrrere su balore mineràriu de sa regione sud-orientale de s'ìsula.
Is ùrtimos annos de su de 18 sèculos fiant istados comente si siat annos de importu pro s'indùstria minerària sarda; fiant istadas iscobertas rastas de ferru acanta de Àrthana e de antimòniu in is intòrrios de Ballau.
A cumintzu de s'Otighentos esistiant in Sardigna 59 minas, prevalentemente de prumu, ferru, ràmene e prata. In su fervore mineràriu torradu a nou aiant agatadu logu fintzas unos cantos binturieris piemontesos e de unos àteros istados europeos, intre custos fintzas su romanzieri frantzesu Honoré de Balzac chi, in su 1838, aiat dadu vida a una initziativa fllimentare cun intentu de isfrutu de iscòrias prumbìferas in sa Nurra[3].
[[Filas:SassariArgentierarovinelaveria.png|miniatura|Tàtari-ruinas de sa laveria de sa mina de s'Argentiera.
In su 1840 fiat istituida sa lege minerària noa, sa cale previdiat s'ischirriadura de sa propiedade de sa terra dae cussa de su suraterra. Segundu sa lege noa cale si siat podiat rechèrrere s'autorizatzione a fàghere chircas mineràrias; fiat recherta s'autorizatzione iscrita de su propietàriu de su fundu in ue si cheriat acumprire sa chirca ma, si su propietàriu de su fundu s'oponiat a sa chirca e su refudu non fiat retentu in manera adeguada argumentadu, su Prefetu podiat protzedire de ufìtziu a sa cuntzessione de s'autorizatzione. S'ùnicu òbligu chi cumpetiat a su cuntzessionàriu fiat sa de bessare a s'eràriu su 3 pro chentu de su balore de is minerales bogados e de ammendare is propietàrios de is fundos pro is disacatos causados. Custa disciplina fiat intrada in prenu vigore in Sardigna petzi in su 1848, a pustis de chi si fiat realizada sa "fusione perfeta" intre Sardigna e sos istados de terramanna chi parteniant a is Savoja.
Sa lege noa, chi fatzilitaiat s'otenimentu de is cuntzessiones mineràrias, aiat fatu assortire a s'ìsula imprendidores numerosos, in piessignu lìgures e piemontesos e fiant naschidas is primas Sotziedades cun su fine de isfrutare is setziduras sardas. Intre custas, sa genovesa "Sotziedade Natzionale pro su coltivu de minas in Sardigna" aiat intentadu in vanu de otènnere sa cuntzessione generale. Custa forma de cuntzessione fiat difatis formalmente proibida dae sa lege noa, a su fine de impedire chi si costituirent monopòlios in sa faina estrativa. Su progetu de sa Sotziedade Natzionale fiat rutu pro custu in su nudda; si fiat assistidu imbetzes a sa nàschida de unu nùmeru mannu de Sotziedades, compidadas dae is pròpios protagonistas de su progetu de sa Sotziedade Natzionale, a su fine de s'afiantzare comente si siat sa cuntzessione de su nùmeru prus mannu possìbile de permissos.
Sa majoria de is Sotziedades mineràrias chi operaiant in Sardigna teniat duncas capitale non sardu. Una etzetzione de importu fiat rapresentada dae s'imprendidore sardu Giuanne Antoni Sanna, chi in su 1848 aiat otentu una cuntzessione perpètua subra unos 1200 ètaros situados in sa zona de Montevecchio. Non totu is Sotziedades chi fiant nàschidas in custu perìodu teniant is capatzidades tècnicas pro operare in su mercadu, medas de issas aiant fallidu, unas àteras si fiant fùndidas dende orìgine a Sotziedades prus mannas e prus sòlidas. In sa segunda metade de su '800, in su Lutone carbonìferu de Sulcis, fiant ativadas is primas fainas de bogadura de su carbone. Su 29 de maju de su 1853 tzertu Ubaldo Millo aiat otentu tres cuntzessiones carbonìferas, is de Bacu Abis, de Terra'e Colu e de Funtana de mari, intituladas a sa Sotziedade “Tirsi-Po” de Millo e Montani. In su 1854 fiant istadas bogadas 150 tonnelladas de crabone; sa mina aiat tentu una produtzione discontìnua fintzas a su 1871, annu cando sa cuntzessione fiat istada afidada a s'Ing. Anselmo Roux chi in su 1873 in Torinu, aiat costituidu sa Sotziedade anònima minas de Bacu Abis chi si diat fàghere propietària de sa mina.
In su 1858 s'èsule romagnolu Enrico Serpieri aiat fraigadu s'iscagiatòrgiu de Domunoas, pro s'isfrutu de su minerale de prumu presente in is iscòrias de traballaduras betzas, e pagu tempus a pustis de una segunda in Frùmini Majori. In su 1862 is duos iscagiatòrgios de Serpieri produsiant su 56 pro chentu de totu su prumu de òpera sardu ricavadu dae iscòrias betzas.
A pustis de s'unidade de Itàlia[modìfica | modìfica su còdighe de orìgine]
Dae su 1865 a in antis, impare a su prumu e a sa prata, chi fiant istados fintzas a tando is minerales prus bogados in s'ìsula, si fiat acostagiadu su zingu, difatis in cuss'annu, in sa mina de Malfidano in Bugerru, fiant atzapadas is "calaminas" (silicados de zingu). Fache a su 1868 fia introduida in Itàlia sa dinamite, imbentada s'annu pretzedente dae su chìmicu isvedesu Alfred Nobel. Custa annoadura aiat rivolutzionadu in pagus tempus is tècnicas estrativas, permitende su coltivu a costos relativamente bàscios fintzas de cantieris ùmidos.
Sa relatzione de Quintino Sella[modìfica | modìfica su còdighe de orìgine]
Peristantu creschiat su malistare de sa Sardigna in sinu a s'Istadu italianu naschende. In su 1867 is diputados sardos aiant rechertu a su Presidente de su Cussìgiu Bettino Ricasoli un'impinnu majore de s'Istadu pro allebiare is cunditziones de misèria de is populatziones de s'ìsula. A pustis de s'avolotu de Su Connottu chi si fiat manifestadu in Nùgoro in s'abrile de su 1868, pro neghe de s'aprovatzione de una norma chi previdiat sa privatizatzione de is benes demaniales, fiat istada istituida una cummissione parlamentare de indagu presidida dae Agostino Depretis, e de sa cale faghiat parte su diputadu piemontesu Quintino Sella. Sella, ingegneri mineràriu, aiat acumpridu una relatzione subra is cunditziones de s'indùstria minerària in Sardigna, publicada in su 1871, chi costituit unu documentu de istraordinàriu importu pro su connoschimentu de s'argumentu. In su cursu de unu biàgiu duradu 18 dies Sella, acumpangiadu dae s'ingegneri Eugenio Marchese, diretore de su distretu mineràriu de Sardigna, aiat bisitadu is minieras printzipales e sos istabilimentos metallùrgicos de s'ìsula.
Dae sa relatzione sua bessit a pitzu s'importu creschende de s'indùstria minerària sarda in s'àmbitu de s'economia italiana. In su 1868-69, in is minas sardas, fiant impreados 9.171 addetos, tzirca su triplu a cumparàntzia de cussos de su [1860]]. Difatis, a fatu de s'isterridura a Sardigna de sa lege minerària de su Piemonte de su 1840 e a s'imbeniente mudàntzia sua de su 1859 in sentidu prus favoràbile a sos industriales mineràrios, si fiat tentu unu isvilupu lestru de is chircas e de is coltivos, un'aumentu de sa produtzione e de sa manudòpera impreada.
In su 1870 is permissos de chirca, chi a sa fine de su 1861 fiant 83, fiant artziados a 420 e is cuntzessiones dae 16 a 32. Su minerale prodùidu fiat passadu dae 9379,8 tonnelladas de su 1860 a is 127.924,6 tonnelladas de su 1868-1868, e su balore si fiat fatu chimbe bortas prus artu arribbende, semper in su 1868-1869, a sa summa de £ 13.464.780.
Dae sa relatzione de Sella resurtat annotamala chi, pro agiudare su trasportu de su minerale a is puntos de imbarcu, fintzas a su 1870 is Sotziedades mineràrias aiant fraigadu unos 30 chilòmetros de ferrovias e 181 chilòmetros de caminos.
S'isvilupu sighidu de s'indùstria estrativa aiat batidu a s'aflussu in Sardigna de tècnicos (ingegneris, geòlogos) e impreados amministrativos de sas àteras regiones de su regnu. Dadu su livellu de imparu e de preparatzione tècnica bàscios de sas maistrantzas sardas, fintzas sa majoria de sa manudòpera calificada impreada in is minieras acudiat de su continente.
Sa majoria de is sotziedades mineràrias chi aiant operadu in s'ìsula si limitaiat a isfrutare sas alas prus ricas de is filones chi coltivaiant, carrende su minerale bogadu a continente in ue fiat tratadu in impiantos postos. Is balàngios derivados de s'isfrutu de is minas non fiant torrados a inbestire in loco si non pro agiudare sa faina de s'impresa.
S'iscumbata de Sella no aiat mancadu de rilevare sas disparidades de tratamentu econòmicu intre is mineris sardos e is de orìgine continentale, puru sa netzessidade de istituire un'iscola pro cabos mineris e fundidores in Igrèsias.
Sa relatzione si concluiat racumandende chi èsserent istanziados ulteriores capitales pro agiudare s'isvilupu de s'indùstria minerària, mescamente fiat sutaliniadu s'apretu de realizare una retza de istradas de colligamentu intre is minas e de cumpletare is caminos ferrados printzipales. Fiat annotamala evidentziada sa netzessidade de realizare e isvilupare unu sistema adecuadu de comunicatziones telegràficas: Sella referit chi is cumpangias mineràrias printzipales pediant de pòdere fraigare, a ingastos pròpios, lìnias telegràficas noas pro fàghere prus lestras is telecomunicatziones. Custu propòsitu fiat però vanificadu dae sa lege chi afiantziaiat a s'istadu su monopòliu in su fraigu de custas infrastruturas de importu.
In su 1872 sa sede de su Distritu Mineràriu Sardu fiat trasladada dae Casteddu a Igrèsias.
S'annu pretzedente 1871 s'indùstria minerària italiana aiat connotu sa nàschida de unu setore nou. Difatis cun s'iscoberta definitiva, e su cumintzu de is coltivos, de su filone arghentìferu de su Sarrabus, s'aviaiat fintzas in Itàlia sa produtzione de is minerales de prata. Si fiat abertu gai unu tziclu produtivu de sa durada de unos batr'annos.
De is bìndighi tonnelladas de minerale prodùsidas in su 1871, annu de sa decraratzione de iscoberta de sa Mina de Monte Narba, si fiat arribadu in tempus curtzu a is 2000 tonnelladas annuales mèdias prodùidas durante su deghènniu intre su 1880 e su 1890, cosa chi Rolandi aiat definidu su "decennio argenteo" (deghe annos de prata) cando is produtziones fiant arribadas a su balore de duos milliones de liras. Dae is tres minas chi in su 1871 fiant istadas istabilidas in sa setzidura, si fiat imbàtidos a is deghe de binti annos pro menguare a pustis de nùmeru fintzas a nd'abarrare una sola cando fiat acontèssida sa serrada definitiva. In su Sarrabus si fiat iscadenada una bera e pròpia cursa a sa prata: acanta de is sotziedades manna, comente sa Sotziedade de Lanusèi o cussa de Monteponi, deghinas e deghinas de chircadores de metallos pretziosos improvisados aiant presentadu chentinas de rechestas de permissu pro fàghere chircas mineràrias in su territòriu de is comunas de Murera Bidda de Putzu e, in piessignu, de Santu 'Idu.
Giai in su 1851 sa sotziedade genovesa "Unione Sulcis e Sarrabus", is cales majores atzionistas fiant is belgas Emilio e Elena Poinsel, aiat otentu in cuntzessione sa mina de Gibbas acanta sa comuna de Bidda de Putzu; is traballos fiant però chitzo abbandonados pro neghe de is dificultades meda dèpidas a su pesu grae de is calenturas malàricas.
In su 1870 sa genovesa "Sotziedade Anònima de is Minas de Lanusèi" aiat relevadu is permissos de chirca in sa zona de Monte Narba, in sa comuna de Santu 'Idu. In su 1885 s'ingegneri frantzesu Leon Goüin aiat fundadu in Gènova sa "Sotziedade Tacconis-Sarrabus" pro s'isfrutu de sa mina de Tacconis. In su 1888 su matessi Goüin aiat costituidu in Parigi sa "Societè des mines de Rio Ollastu".
In is perìodos de lughidore màssimu sa setzidura Sarrabesa fiat arribbada a ocupare fintzas a 1500 operajos, distribuidos intre is minas de Masaloni, Giovanni Bonu, Monte Narba, Perd'Arba, Baccu Arrodas, Tuviois, S'errat e S'Ilixi, Nicola Secci.
Pro tènnere un'idea prus pretzisa de su balore calitativu de sa setzidura arghentìfera de su Sarrabus podimus nàrrere ca, mentras in su restu de su mundu sa tenora mèdia de prata pro chintale de prumu santziaiat a unos 200/300 grammos pro chintale, in sa setzidura Sarrabesa si fiat imbàtidos a una tenora de 1 kg pro chintale. In Baccu Arrodas is tenoras fiant istados fintzas prus artas.
Notas[modìfica | modìfica su còdighe de orìgine]
- ↑ S'Ìndia est famada pro su marfìliu, sa Sardigna pro sa prata, l'Àtica pro su mele.
- ↑ Quintino Sella aiat redatadu una Relatzione a sa Cummissione Parlamentare de Indagu subra is cunditziones de s'indùstria minerària in Sardigna. Sa Relatzione fiat istada cuntierrada in su Parlamentu su 3 de maju de su 1871.
- ↑ Honoré de Balzac, Voyage en Sardaigne, Carzeghe, 2010.
Bibliografia[modìfica | modìfica su còdighe de orìgine]
- Marchese E., La legge sulle miniere in Sardegna, Considerazioni, Gènova 1869.
- Quintino Sella, Relazione alla Commissione Parlamentare d'Inchiesta sulle Condizioni dell'industria mineraria nell'isola di Sardegna, Firentze, 1871.
- Marchese E., Quintino Sella in Sardegna. Ricordi dell'ingegner Eugenio Marchese, Torinu, 1893.
- G. Battista Traverso, Le miniere d'argento in Sardegna, Tip. Sansoldi, Alba 1909.
- Atti della commissione parlamentare d'inchiesta sulla condizione degli operai delle miniere in Sardegna, Roma 1911, tipog. de sa Càmbara de sos diputados.
- Frongia G., Igiene e miniere in Sardegna, Roma, 1911.
- Girolamo Sotgiu, Casteddu, Edes, 1974.
- Sotgiu G., Storia della Sardegna dopo l'unità, Bari 1986.
- Manconi F., Le miniere e i minatori della Sardegna, Milanu 1986.
- Mezzolani S., Simoncini A., La miniera d'argento di Monte Narba, storia e ricordi, Casteddu, 1989.
- Mezzolani S., Simoncini A., Paesaggi ed architetture delle miniere in Sardegna da salvare, volùmene XIII, Tàtari, 1993.
- Mezzolani S., Simoncini A., Storie di miniera, Unione sarda, Casteddu, 1994.
- Cauli B., Dall'ossidiana all'oro: sintesi di storia mineraria sarda, Aristanis, 1996.


text:
MCCCCXXXV.
1 A dies III de mayu desu scritu millesimo.
2 Est dadu cumandamentu ad canonico Barnabo et ad canonicu Marcuzu que: 3 “Apida sa representatione, in ispatiu de dies III syadis daenanti dessu vicariu subta pena de unu fflorinu et in cantu façadis su hoposytu bos cumandamus que non depiadis intrare in sa ecclesia”; 4 et isu dictu cumandamentu lis est istadu factu over dadu comente et clerigos desa diocesi de Sorra, non comente et clericos de Monteleone, et symili ant apidu su cumandamentu primu in iscriptis que essedis in sa sacrestia de Sorra subta pena de virtude de santa hobedientia; 5 sy qui venidos non bi sedis pero sedis acadidos in sa pena dessa disobedientia.
[68], Il Documento è biffato.
[68], 2 dopo canonicu] ≠ preidi
[68], 2 → subta pena de unu fflorinu


text:
Informazioni sull'opera
SA TELA DE S'ISPERA
A nue ses andende isola mama
fizos tuos non tzessan de fuire
sinde bolan chircande s’avenire
inue su campare no est imbentu
e in terras lontanas an assentu
pro pracare de vida tzusta brama
si restana s’afrancan a sa bratza
gramunzande cun tediu su riscatu
sonnian de trabagliu unu cuntratu
suspirande c’arribet su futuru
chi lughe portet in tempus iscuru
ma non dat isperantzia sa piatza
si agatas trabagliu sol’innedda
totu su projetare est cosa vana
in chirca de s’impreu chi no ana
si passan in s’anneu totu vida
che desizos de fiuta proibida
in tripide pianghet sa padedda
chie movet sos ojos curre curre
non distinghet s’estiu da s’ierru
paret su paradisu ed est s’iferru
pompiande de chelu sas iscalas
com ente putzoneddu chene alas
chi volare diat cherrer a sa turre
domitas fraigadas chin sudore
abandonadas sun e mesu rutas
biddas ispopoladas paren grutas
sos zovanos lontanos a trabagliu
non cheren restare a s’isbaragliu
in s’isetu ‘e su tempus benidore
setias in contonada o giuminera
sas anzianas a lughes de luna
l’auguran una bida de fortuna
pro sos fiores bolados lontanu
pregan e cosin a rosariu in manu
sa tela de s’atesa e de s’ispera
carchi isposa, lacrimas in chizu
si cossolat chin d’una cantilena
suspirat a s’amore in terra anzena
e prestu nde lu sighit chin su fizu


text:
Etruscos
Is Etruscos (in etruscu: Ràsenna, 𐌀𐌍𐌍𐌄𐌔𐌀𐌓, o Rasna, 𐌀𐌍𐌔𐌀𐌓) sunt istados unu pòpulu de s'Itàlia antiga bìvidu intre su de 9 sèculos a.C. e su 1° sèculu a.C. in un' àrea denùmenada Etrùria, chi currispondet a prossimai a sa Toscana, a s'Ùmbria otzidentale e a su Làtziu setentrionale e tzentrale, cun probàinas fintzas a norte in sa zona padana, in is atuales Emìlia-Romagna, Lombardia sud-orientale e Vènetu meridionale, a s'ìsula de sa Còrsica, e a sud, in carchi àrea de sa Campània.
Sa fase prus antiga de sa tziviltade etrusca est sa cultura villanoviana, atestada partende dae su de 9 sèculos a.C.,[1][2][3][4][5] chi derivat, issu matessi, dae sa cultura proto-villanoviana (su de 12 - su de 10 sèculos a.C.). Sa tziviltade etrusca at tentu una influèntzia profunda subra sa tziviltade romana, fundende·si a pustis cun issa a sa fine de su 1° sèculu a.C. Custu protzessu longu de assimilatzione culturale at tentu cumintzu cun sa data traditzionale de sa conchista de sa tzitade etrusca de Veio a banda de is Romanos in su 396 a.C.[6] e est acabadu in su 27 a.C., primu annu de su printzipadu de Otavianu, cun su cunferimentu de su tìtulu de Augustu.
Notas[modìfica | modìfica su còdighe de orìgine]
- ↑ (IT) Diana Neri, 1.1 Il periodo villanoviano nell’Emilia occidentale, in Gli etruschi tra VIII e VII secolo a.C. nel territorio di Castelfranco Emilia (MO), Firenze, All'Insegna del Giglio, 2012, p. 9, ISBN 978-88-7814-533-7.
- ↑ (IT) Gilda Bartoloni, La cultura villanoviana. All'inizio della storia etrusca, Roma, Carocci editore, 2012.
- ↑ (IT) Giovanni Colonna, I caratteri originali della civiltà Etrusca, in Mario Torelli (a incuru de), Gli Etruschi, Milano, Bompiani, 2000, p. 25-41.
- ↑ (Italiano) Dominique Briquel, Gli Etruschi, a incuru de Mario Torelli, Bompiani, p. 43-51. Limba disconnota: Italiano (agiudu)
- ↑ (Italiano) Gilda Bartoloni, Le origini e la diffusione della cultura villanoviana, in Gli Etruschi, Milano, Bompiani, 2000, p. 53-71. Limba disconnota: Italiano (agiudu)
- ↑ Roberto Bosi, Il libro degli Etruschi, Bompiani, Milanu 1983, p. 55.


text:
(c.11v.) 1  , a bbois callonichu Gantine Manos   obidienssa et supta pena de perder su beneficiu supradictu,   infra dies XV, atssignandevos dies V pro su primu cumandamentu,   et V pro su terçiu inp[e]ratoriu cumandamentu, cominçande su tenpus sa die que bois ages recier sa llitera, et in cantu non beneredes daenanti nostru infra su tenpus suprascritu bos imus privare de beneficiu.
2 Et in cantu bos teneredes agravadu desu ditu cummandamentu que depiadis cumparire daenanti nostru infra su tenpus supra- scriptu. 3 In crita in domo nostra desa villa de Buruta a dies XVII de agustu de MCCCCXXXII et ssigillada de nostro sigillo.
[51], 1 inp[e]ratoriu] inparatoriu
[51], 2 dopo ≡ daenanti nostru] ≠ bos


text: RE SOL Notte scura, notte senza la sera LA SOL RE notte impotente, notte guerriera SOL SI- per altre vie, con le mani le mie LA SOLRE cerco le tue, cerco noi due. RE Spunta la luna dal monte RE spunta la luna dal monte. RE Tra volti di pietra tra strade di fango cercando la luna, cercando danzandoti nella mente, sfiorando tutta la gente a volte sciogliendosi in pianto LA RE un canto di sponde sicure LA RE ben presto dimenticato SOL SI- FA# SI4 SI voce dei poveri resti di un sogno mancato RE In sos muntonarzos, sos disamparados chirchende ricattu, chirchende in mesu a sa zente, in mesu a s’istrada dimandende. Sa vida s’ischidat pranghende LA RE bois fizus ‘e niunu LA RE in sos annos irmenticados SOL SI- tue n’dhas solu chimbantunu FA# SI4 SI ma paren’ chent’ annos. RE SOL Coro meu, fonte ‘ia, gradessida LA SOLRE gai purudeo, potho bier’sa vida. SOL SI- Dovunque cada l’alba sulla mia strada LA SOLRE senza catene, vi andremo insieme. RE Spunta la luna dal monte beni intonende unu dillu spunta la luna dal monte MI spunta la luna dal monte beni intonende unu dillu spunta la luna dal monte beni intonende unu dillu MI In sos muntonarzos, sos disamparados chirchende ricattu, chirchende in mesu a sa zente, in mesu a s’istrada dimandende. Sa vida s’ischidat pranghende MI Tra volti di pietra tra strade di fango cercando la luna, cercando danzandoti nella mente, sfiorando tutta la gente a volte sedendoti accanto SI MI un canto di sponde sicure SI MI di bimbi festanti in un prato LA DO#- voce che sale più in alto SOL# DO#4 DO# di un sogno mancato MI In sos muntonarzos, sos disamparados chirchende ricattu, chirchende Spunta la luna dal monte …


text:
Austinu de Ippona
Articulu in logudoresu
Austinu de Ippona (Tagaste oe Souk-Ahras, in Algeria, 13 de santandria 354 – Ippona, 28 de austu 430) est istadu unu filosofo, piscamu e teologo romanu.
Austinu de Ippona, jamadu erroneamente Aurelius in su medioevo, est connòschidu comente Sant'Austinu, (latinu: Augustinus Hipponensis).
Fizu de una cristiana, Mònica, e de unu paganu, Patrìtziu. De cultura latina. A Cartàgine istùdiat retòrica. Insegnante de retorica a Tagaste, Cartagine e Roma. In gioventude s'est avvicinadu a sa dottrina de sos manicheos, chi a poi hat refiutada. Su 384 est a Milanu insegnante de retorica. Inoghe connoschet Ambrosu, piscamu de Milanu. Austinu no est ancora cristianu. Sas preigas de su piscamu e sa lettura de oberas neoplatonicas l'agiuant a si cunvertire, e retzit su batijimu su 387 dae Ambrosu. Partit po s' Àfrica. Tzelebres sos arrejonos cun sa mama, Monica, a Ostia, prima de partire. Diventat predi su 391 e comintzt a preigare cun sutzessu; su 395 est cunsacradu piscamu de Ippona. Elocuente, de cultura manna, s'est dedicadu a cumbàtere sas dotrinas erèticas de manicheos, donatistas, pelagianos. At partetzipadu a divescios Concilios e sinodos, e sempre est istadu unu faru de dotrina. Sos Vandalos aiant occupadu su nord Àfrica e si funt avicinende a Ippona. Est istadu Piscamu po 35 annos. Morit a Ippona su 28 de austu de su 430.
Dutore de sa Creja, e unu de sos Padres de sa Creja latina. Sa festa sua su 28 de austu. Unu de sos pensadores pius mannos.
Est diffitzile faghere s'elencu de sos iscrittos suos. Unu incompletu:
- Confessiones , in 13 liberos (400). Liberu autobiograficu, de bellesa manna.
- De immortalitate animae (387).
- De libero arbitrio (389).
- De magistro (389).
- De vera religione (390). Bellu e importante.
- De musica.
- At iscrittu 270 litteras. Meda sunt importantes e tratant problemas cun sos donatistas e pelagianos e ateros argumentos. Lìteras meda sunt veros e pròpios tratados.
- De doctrina christiana (finidu su 426).
- Enarratziones in psalmos.
- De fide et symbolo.
- De Trinitate, in 15 liberos, (tra su 400 e su 416).
- De civitate Dei, in 22 liberos. Obera manna e importante. (Tra su 400 e su 416).
Sos iscrittos de Austinu sunt istados regoltos in 11 vol. in -fol., dae sos Benedettinos de Saint Germain a Parigi in su 1700.


text:
MDA/Estreusa KLYTAEMNESTRA at INFERI Di Alma Daddario in collaborazione con Stefano Bandini (autore delle musiche originali) Con Àlida Mancini (interpretazione e regia) e Antonietta De Lorenzo 5 Luglio 2017 18,30 visita alla Villa 19,00 spettacolo Villa di Livia Via di Villa Di Livia , Capolinea ATAC e fermata stazione RomaNord Prima Porta/Roma “Il mito è […]Leggi tutto
Tags : KLYTAEMNESTRA
Iscriviti al nostro canale
Sostienici con una donazione PAYPAL
Ultimi articoli
Eventi in Teatro
LA PIANESSA omaggio ad Alberto
16 Ottobre 2021
Eventi in Teatro
SCHIAVA DI PICASSO
16 Ottobre 2021
Eventi in Musica
Flautissimo 2021
16 Ottobre 2021
Eventi in Teatro
CONFESSIONI RADIOFONICHE DI EDGAR ALLAN
14 Ottobre 2021


text:
Definitzione Definitzione
Sinònimos e contràrios Sinònimos e contràrios
Maneras de nàrrere Maneras de nàrrere
Frases Frases
Sambenados e Provèrbios Sambenados e Provèrbios
Terminologia iscientìfica Terminologia iscientìfica
Ètimu Ètimu
Tradutziones Tradutziones
étnicos:
generales:
A./c.
S’istedhu * in d-una variante o sinónimu inditat in cale de custos est posta s’etimologia; in s’etimologia narat chi cussa est s’etm. suposta.
iltíga , nf: istiga Definitzione
su singiale chi abbarrat (pruschetotu in terra) de comente at passau ccn. o ccn. cosa; totu su chi abbarrat de su chi at fatu sa gente in is tempos passaos
Sinònimos e contràrios
apeicu,
ilmina,
sémida
Frases
as lassadu sas istigas in su caminu ◊ sos carros ant lassadu istigas de paza ◊ at sighidu s'istiga de s'ebba ◊ as caminadu subra de s'abba ma su pè tuo no bi at lassadu istiga
2.
sunt chirchendhe sas istigas de sos nuraghes ◊ tripiadu mi as pro chimbant'annos ponzendhe fatu a s'istiga de sos mannos! (M.Dore)◊ sighi s'istiga de s'arte! ◊ ue passas tue lassas istigas de amore ◊ inue est passadu, Pedru at lassadu istiga luminosa de sas préigas suas ◊ si no coitat, de a nois no ndhe agatat ne umbra e ne istiga!
Ètimu
crsn.
vistiga
Tradutziones
Frantzesu
trace,
empreinte,
vestiges
Ingresu
footmark,
vestige
Ispagnolu
huella,
vestigio
Italianu
tràccia,
órma,
vestígia
Tedescu
Spur.


text:
Mus musculus
Articulu in campidanesu
Su sòrighe o topi (Mus musculus, Linnaeus 1758), de sa familia Murudi, est unu mamìferu rotzigadore. Si tzerriarat puru topi comuni e topi domesticu po du differentziai de su topi selvaticu, Apodemos sylvaticus. Domesticu po ita esti associau a s'òmine e a suus domu. Animaleddu de colore grigiu, cun runcu appuntidu, mustatzos, e coa longa. Topis funti onnivurus. Sunt preda de sos puzones predatores, de cussos chi catzanta a de note e de sos chi catzanta a de die. Su rapportu con s'òmini est importanti po ita custa ìspetzias est considerada una pesti. Su topi est utilitzau po s'istùdios sièntificos in tottus is traballadorios (laboratorios) de su mundu po ita sciemmus sa sua genetica meda beni e po ita est pitticcu e si accoppiara allestru.


text:
In s'Univerdidadi de Casteddu nascit su Dotorau in Isvilupu Sustenìbili e Cambiamentu Climaticu
Terra – Est unu Cursu de dotorau natzionali in Isvilupu Sustenìbili e Cambiamentu Climaticu. Su camminu de imparu, fundau de sa "Scuola Universitaria Superiore IUSS" de Pavia, tenit una cunventzioni cun s'Universidai de Casteddu e cun àterus ateneus puru.
Su Dotarau in Isvilupu Sustenìbili e Cambiamentu Climaticu at a durai tres annus e tenit sa punna de imparai a is giòvanus a torrai a disignai una sotziedadi resilienti, capassa de afrontai e de gestiri beni sa chistioni de su cambiamentu climaticu e capassa puru de torrai a pentzai su camminu de s'isvilupu sustenìbili.
Is dimandas po pigai parti a su cuncursu ant a dèpiri èssiri mandadas intru su 22 de su mesi de argiolas de su 2021 a sa "Scuola Universitaria Superiore IUSS" de Pavia atressu de sa pàgini web de su giassu de s'universidadi etotu (www.iusspavia.it/phd-sdc). Dògnia dimanda non at a podi lòmpiri prus a tradu de is 12.00.
Po su responsàbbili de s'Universidadi de Casteddu, su professori Italo Meloni, su dotorau in Isvilupu Sustenìbili e Cambiamentu Climaticu rapresentat unu passu bellu fatu de s'Universidadi casteddaja po contribbuiri a su pessighimentu de is obbietivus de isvilupu sustenìbili de s'Agenda 2030.
Po custu Dotorau s'Ateneu de Casteddu finantziat duas borsas de circa, una po su curriculum Technology and Territory e una po su curriculum Health and Ecosystem.
Sa punna de su camminu de istùdiu bòfiu de sa "Scuola Universitaria Superiore IUSS" de Pavia est sa de donai a sa sotziedadi dotoris de circa in isvilupu sustenìbili e cambiamentu climaticu chi siant po primu cosa capassus de mudai su stili de vida insoru, e chi siant po finas capassus de si fai promotoris de unu benidori “birdi” (“green” si ddu naraus a sa moda ingresa).
Is chi ant a bìnciri sa borsa de istùdiu ant èssiri iscritus in sa sea amministrativa de su dotorau, est a nai in sa "Scuola Universitaria Superiore IUSS" de Pavia, e ant a traballai in una de is Universidadi chi pigant parti a su progetu: in su Politènnicu de Bari (Universidadi de is Istùdius de Bari Aldo Moro), in s'Universidadi de is Istudius de Brescia, in s'Universidadi Ca' Foscari de Venezia, in s'Universidadi de is Istùdius de Casteddu, in s'Universidadi de is Istùdius de Cassinu e de su Latziu Meridionali, in s'Universidadi de is Istùdius de Ferrara, in s'Universidadi de is Istùdius de Firenzi, in s'Universidadi de is Istùdius de Genova, in s'Universidadi de is Istùdius de s'Insubria, in s'Universidadi de is Istùdius de s'Aquila, in s'Universidadi de is Istùdius de Messina, in s'Universidadi Catòlica de Milanu, in su Politènnicu de Milanu (Universidadi Istatali de Milanu), in s'Universidadi de is Istùdius de Modena e Règiu Emilia, in s'Universidadi de is Istùdis de Padova, in sa “Scuola Universitaria Superiore IUSS" de Pavia (Universidadi de is Istùdius de Pavia), in sa "Scuola Normale Superiore" de Pisa e in sa "Scuola Superiore Sant'Anna" de Pisa, in s'Universidadi de is Istùdius Mediterrànea de Règiu Calabria, in s'Universidadi de is Istùdius de Tàtari, in s'Universidadi de is Istùdius de Siena, in su Politènnicu de Tòrinu (Universidadi de is Istùdius de Tòrinu), in s'Universidadi de is Istùdius de Trentu, in s'Universidadi de is Istùdius de Trieste, in s' Universidadi de is Istùdius de Urbinu Carlo Bo.
Su Dotorau previdit unas cantu partnership cun entis pùbblicus e impresas privadas. Is letzionis ant èssiri fatas in ingresu.
Attività realizzata col contributo della Regione Sardegna - IMPRENTAS 2020-2021. LR 22/2018, art. 22


text:
Literadura frantzesa
Sa literadura frantzesa cumprendet s'imparis de sas òperas iscritas dae autores de natzionalidade frantzesa e/o de limba frantzesa. In su primu significadu suo, custa definitzione tirat a inclùere fintzas is òperas literàrias iscritas in limbas gallu-romanzas vàrias de su frantzesu, chi benint a èssere s'anglo-normannu, su galò o su picardu, in s'àmbitu de sa produtzione poètica e vernaculare de s'Edade Mèdia. In su casu de sa poesia trobadòrica in proventzale, imbetzes, is istudiosos sunt portados a sutaliniare s'autonomia sustantziale de custa traditzione culturale frorida in is regiones de su Midi.
Su segundu significadu cumprendet fintzas totu cussos iscritores de limba frantzesa e in limba frantzesa, ma non frantzesos, ativos in Europa de s'Edade Mèdia a is dies de oe. Personalidades illustres comente a Jean-Jacques Rousseau (de Ginevra), Georges Simenon (de su Bèlgiu) o Samuel Beckett (irlandesu) sunt traditzionalmente postos in s'àmbitu de sa literadura frantzesa mancari niunu de issos siat frantzesu. Is resones de tale inclusione s'ispricant cun sa punna, tìpica de sos autores bìvidos in is territòrios francòfonos a làcana cun sa Frantza, a surbire is modellos culturales e is formas literàrias isvilupadas in s'Esàgonu. Pro cantu pertocat sa produtzione literària de is continentes extra-europeos, imbetzes, si preferit chistionare de literadura francòfona pro definire cussu panorama ampru de iscritores, generalmente de natzionalidades diferentes, chi impreant sa limba frantzesa pro descrìere realidades sotziales, polìticas e culturales peculiares de is terras issoro de orìgine.
Sa traditzione literària frantzesa est una de is prus antigas e importantes de mundu otzidentale. Si considerat chi apat tentu orìgine cun is primas testimonias iscritas de sa limba, chi torrant a andare pro fintzas a su de 9 sèculos (Secuèntzia de Santa Eulàlia, 888), e chi si siat a pustis isvilupada chentza de solutziones de continuidade fintzas a oe in die.
Laboratòriu de importu detzisivu pro sa nàschida de sa lìrica cortesa in s'Edade Mèdia, logu de codificatzione de is règulas de su teatru clàssicu durante su Seschentos, mèdiu de propagatzione de sas ideas illuministas durante su de 18 sèculos, logu de orìgine de su romanzu realista e de sa poesia simbolista in s'Otighentos, veìculu de formas literàrias noas pro s'isvilupu de sa prosa de su Noighentos, sa literadura frantzesa est a bortas acostada a sa literadura grega e a sa literadura latina in resone de sa traditzione forte sua normativa, promòvida mescamente de s'Académie française.
Is gèneres prus importantes in is cales s'artìculat sa literadura frantzesa sunt su teatru, sa poesia, sa prosa narrativa e s'autobiografia. Unos cantos de is rapresentadores suos prus nodidos sunt Jean Bodel, Chrétien de Troyes, François Villon, François Rabelais, Pierre Corneille, Molière, Jean Racine, Voltaire, Honoré de Balzac, Alexandre Dumas, Stendhal, Victor Hugo, Gustave Flaubert, Charles Baudelaire, Émile Zola, Marcel Proust, Guillaume Apollinaire, Louis-Ferdinand Céline, Jacques Prévert, Jean-Paul Sartre, Albert Camus, Marguerite Yourcenar, Jules Verne, Arthur Rimbaud, Michel Foucault, Paul Verlaine, Maurice Leblanc e su Marchesu De Sade.


text:
Tziclu Otto
Artìculu in LSC
Su tziclu de Otto[1] o tziclu Beau de Rochas est su tziclu termodinàmicu ideale chi s'àplicat in sos motores a brujamentu internu de allughimentu provocadu (motores de benzina). Si caraterizat pro su fatu chi in nd'una prima incurtzadura teòrica, totu su calore si batit a volùmene costante.
Tziclu de bator tempos (4T)[modìfica | modìfica su còdighe de orìgine]
Su ciclu cunsistet de ses protzessos, duos de sos cales non partètzipant a su tziclu termodinàmicu de su flùidu operadore, ma sunt fundamentales pro su rennoamentu de sa càrriga de su issu:
- EA: ammissione a pressione costante (rennoamentu de sa càrriga)
- AB: cumpressione isentròpica
- BC: combustione, agiudu de calore a volùmene costante. Sa pressione s'àrtziat a lestru in antis de imbetzare su tempus ùtile
- CD: fortza, espansione isentròpica o parte de su tziclu chi faghet traballu
- DA: Fuo, tzessione de su calore avantzadu a s'ambiente a volùmene costante
- AE: Fuo, buidatge de sa camera a pressione costante (rennoamentu de sa càrriga)
B'at duos tipos de motores chi si reghent pro su ciclu de Otto, sos motores de duos tempos e sos motores de bator tempos. Custu ùrtimu, paris cun su motore dièsel, est su prus impreadu in sas automòbiles, dae chi tenet unu bonu rendimentu e impestat meda prus pagu de su motore de duos tempos.
Ciclu de duos tempos (2T)[modìfica | modìfica su còdighe de orìgine]
- (Ammissione - Cumpressione). Cando su pistone arribat a su PMI (Puntu Mortu Inferiore) cumintzat a s'iscostiare finas a su PMS (Puntu Mortu Superiore), creende una diferèntzia de pressione chi aspirat s'ammisturu de àera e benzina pro s'abertura de ammissione conca a su càrter de pre-compressione. (Custu non cheret nàrrere chi intrat in forma Gasosa). Cando su pistone tapat s'abertura, dassat de intrare ammisturu, e durante su restu de su corsa discendente su pistone l'incarcat a su càrter inferiore, finas a cando s'iscoberit sa abertura de trasferimentu chi lu comùnicat cun sa camera de cumpressione, de manera chi su misturu friscu pre-incarcadu agiudat a catzare sos gas brusiados dae s'iscapamentu (rennoamentu de sa càrriga)
- (Espansione - Iscapamentu de gas). Cando su pistone est arribadu a su PMS e su misturu est incarcadu, li l'allughet pro un'ischinchidda intre sos duos elètrodos de sa candela, lìberende energia e cunsighende artas pressiones e temperaduras in su tzilindru. Su pistone s'iscòstiat conca a giosso, faghende traballu finas a cando s'iscoberit s'abertura de iscapamentu. A s'èssere in artas pressiones, sos gas brusiados essint pro custu istampu.
Su rendimentu de custu motore est inferiore rispetu a su motore a 4 tempus, ca tenet unu rendimentu volumètricu minore e sa fuida de gas est de mancu eficatze. Sunt fintzas prus contaminadores. Dae s'àtera banda, costumant dare prus còpia motore (torque in inglesu) in s'unidade de tempus (potèntzia) pro sa matessi tzilindrada, ca custu faghet un'esplosione in cada rivolutzione, mentras su motore de 4 tempus faghet un'esplosione pro cada 2 rivolutziones, e contat cun prus partes mòbiles. In su passadu sunt istados summamente populares pro sas artas prestatziones issoro in sas mototzicletas finas a una tzerta tzilindrada, ca in s'aumentare de custa su consumu fiat istravanadu.
Custu tipu de motores s'impreant pro sa majoria in motores de tzilindrada minore (ciclomotore, desbrossadores, fresa, motoserra, etz), ca est prus baratu e simpre de costrùere, e s'emissione sua de contaminadores artos est bassa meda in balore assolutu.
- Durante sa de unas fase su pistone s'iscòstiat finas a su PMI e sa vàlvula de ammissione est aberta, permitende chi s'aspiret su misturu de combustìbile e àera conca a intro de su tzilindru (Custu non cheret nàrrere chi intro de forma gasosa).
- Durante sa de duas fase sas vàlvulas abbarrant tancadas e su pistone si moet conca a su PMS, incarchende su misturu de àera e combustìbile. Cando su pistone arribat a sa fine de custa fase, sa candela s'ativat e allughet su misturu.
- Durante sa de tres fases si produit sa combustione de su misturu, lìberende energia chi pròvocat s'espansione de sos gas e su movimentu de su pistone conca a su PMI. Si produit sa trasformatzione de s'energia chimica cuntenta in su combustìbile a energia mecànica trasmìtida a su pistone, chi la trasmitet a sa biela, custa la trasmitet a s'arvore a cuidales, de ue si pigat pro s'impreu suo.
- In sa de bator fases s'aberit sa vàlvula de iscapamentu e su pistone si moet conca a su PMS, catzende sos gas produidos durante sa combustione e restende preparadu pro faghere unu tziclu nou (rennoamentu de sa càrriga)
Pro megiorare sa prenadura-noa de su tzilindru, puru s'impreant sistemas de subra-alimentatzione, giai siat mediante usu de su turbocompressore o mediante cumpressores volumètricos o puru mentovados cumpressores de iscostiada positiva.
Atòliu[modìfica | modìfica su còdighe de orìgine]
S'atòliu o rendimentu tèrmicu de unu motore de custu tipu dipendet dae sa relatzione de cumpressione, proportzione intre sos volùmenes màssimu e mìnimu de sa camera de combustione. Custa proportzione costumat èssere de 8 a 1 finas a 10 a 1 in sa majoria de sos motores Otto modernos. Si podent utilizare proportziones majores, comente de 12 a 1, aumentende aici s'atòliu de su motore, ma custu disignu rechedet s'impreu de combustìbiles de artu ìnditze de octans pro evitare sa detonatzione.
Una relatzione de cumpressione bassa non rechedet combustìbile cun artu nùmeru de otanu pro evitare custu fenòmenu, a sa matessi manera, una cumpressione arta rechedet unu combustìbile de artu nùmeru de ottano, pro evitare sos efetos de sa detonatzione, est a nàrrere, chi si produat un'autoignitzione de su combustìbile in antis de produire s'istinchidda in sa candela. Su rendimentu mesu de unu bonu motore Otto de 4 tempus est de unu 25 a unu 30%, inferiore a su rendimentu cunsighidu cun motores dièsel, chi arribant a rendimentos de su 30 a su 45%, a càusa pretzisamente de sa majore relatzione sua de cumpressione.
Proportzione de àera e combustìbile[modìfica | modìfica su còdighe de orìgine]
Sa proportzione de àera e combustìbile depet abarrare sa prus divisa possìbile, intro de unos istrintos oros de variatzione, si nùmenat fatore lambda e si sìtuat a inghìriu de 14-15 partes de àera in pesu pro cada parte de benzina in pesu.
Controllu de sa còpia motore (torque)[modìfica | modìfica su còdighe de orìgine]
Su controllu de sa còpia motore si faghet controllende sa cantidade de àera o su carburu de ammisturu chi intrat in su motore, mediante s'atzeleradore. De custa manera s'autista acontzat sa còpia a sa càrriga motore.
S'atòliu o rendimentu de sos motores Otto modernos si bidet limitada dae diversos fatores, intre àteros, sa pèrdida de prenadura-noa in su protzessu de rennoamentu de s'energia de sa càrriga pro sa fritzione e sa refrigeratzione.
In su tziclu Otto sos motores traballant in unu rangu de pressiones de combustione de 25 a 30 bars, partende de una relatzione de cumpressione de 9 a 10, e in sos chi sa relatzione de àera/combustìbile (fatore lambda), pigat balores de 0,9 a 1,1.
Imbentu de su motore a brujamentu internu[modìfica | modìfica su còdighe de orìgine]
Su primu imbentore, conca a 1862, est istadu su frantzesu Alphonse Beau de Rochas. Su segundu, conca a su 1875, est istadu su tedescu dotore Nikolaus August Otto. Sigomente niunu de issos ischiat de sa patente de s'àteru finas a cando s'ant fraigadu motores in ambos paisos, nch'at àpidu unu protzessu. De Rochas at bintu tzerta summa de dinares, ma Otto s'est restadu cun sa fama: su printzìpiu termodinàmicu de su motore de bator tempos si narat galu tziclu Otto.[2]
Otto costruet su motore suo in su 1866 paris cun su cumpatriota suo Eugen Langen. Si trataiat de unu motore de gas chi pagu poi at dadu orìgine a su motore a brujamentu internu de bator tempos. Otto at disvilupadu custa màchina, chi poi diat batire su nùmene suo (motore tzìclicu Otto), in versiones de bator e duos tempos.
Bidide puru[modìfica | modìfica su còdighe de orìgine]
Riferimentos[modìfica | modìfica su còdighe de orìgine]
- ↑ Termcat
- ↑ (anglès) Cutler J. Cleveland, Dictionary of energy


text:
Autore:
Titolo:
Bob e Nico / Roberto Benigni, Nicoletta Braschi ; [a cura di Roberto Chiesi]
Pubblicazione:
Bologna : Cineteca Bologna, 2011
Descrizione fisica:
157 p. : ill. ; 16X17 cm
ISBN:
9788895862439
Altri autori:
Autori secondari:
Titolo uniforme:
Libro. | Lingua: Italiano. | Paese: Italia. | BID: PAR1202306
Documenti simili
- La vita è bella / [regia di Roberto Benigni ; soggetto e sceneggiatura: Vincenzo Cerami e Roberto Benigni ; costumi, scenografia, arredamento: Danilo Donati ; musiche: Nicola Piovani ; montaggio: Simona Paggi ; direttore della fotografia: Tonino Delli Colli ; prodotto da Elda Ferri e Gianluigi Braschi]
- Johnny Stecchino / un film di Roberto Benigni ; [soggetto e sceneggiatura: Vincenzo Cerami e Roberto Benigni ; musiche Evan Lurie]
- Il mostro / un film di Roberto Benigni ; con Roberto Benigni, Nicoletta Braschi, Michel Blanch ; [sceneggiatura e soggetto di Vincenzo Cerami e Roberto Benigni ; musica di Evan Lurie ; fotografia di Carlo Di Palma ; montaggio di Nino Baragli]
- Tu mi turbi / un film di Roberto Benigni ; soggetto e sceneggiatura Roberto Benigni, Giuseppe Bertolucci ; direttore della fotografia Luigi Verga ; musiche Paolo Conte ; produttore Ettore Rosboch ; con Roberto Benigni, Nicoletta Braschi, Carlo Monni... [et al.]
- Il piccolo diavolo / regia: Roberto Benigni ; sceneggiatura: Vincenzo Cerami e Roberto Benigni ; soggetto: Giuseppe Bertolucci, Vincenzo Cerami e Roberto Benigni ; direttore della fotografia: Robby Muller ; musiche: Evan Lurie ; cast: Roberto Benigni, Walter Matthau, Nicoletta Braschi ... [et al.]


text:
Info zone
PROVINCIA CA
Ortacesus - Orroli - Nurri - Nuraminis - Nurallao - Nuragus - Monserrato - Monastir - Maracalagonis - Muravera - Pimentel - Pula - Sarroch - Sant'Andrea Frius - San Vito - San Sperate - San Nicolo Gerrei - San Basilio - Samatzai - Sadali - Quartucciu - Quartu Sant'Elena - Mandas - Isili - Guasila - Dolianova - Decimoputzu - Decimomannu - Castiadas - Capoterra - Cagliari - Burcei - Armungia - Assemini - Domus de Maria - Donori - Elmas - Guamaggiore - Goni - Gesico - Gergei - Esterzili - Barrali - Serdiana - Escolca - Escalaplano - Ballao - Selargius - Selegas - Suelli - Teulada - Uta - Vallermosa - Villa San Pietro - Villanova Tulo - Villaputzu - Villasalto - Villasimius - Villasor - Villaspeciosa - Soleminis - Siurgus Donigala - Senorbi - Senorbi - Serri - Sestu - Ussana - Settimo San Pietro - Seulo - Siliqua - Silius - Sinnai -
Chiamaci per un preventivo .


text:
A Foras asuba de su rinviu a giudìtziu de is 43 indagaus in s'operatzioni Lince
Custu mangianu su Tribunali de Casteddu at dispostu su rinviu a giudìtziu de is 43 indagaus de s'operatzioni Lince. Est cantu fait isciri A Foras cun nd'una nota de imprenta. "Is ativistas - pretzisant is antimilitaristas - funt òminis e fèminas chi faint parti de su movimentu sardu contra a s'ocupatzioni militari".
De is acusas ant liau feti is contraventzionis e is acusas prus pagu grais: totu s'àteru abarrat. "Po cincu ativistas - pretzisat A Foras - s'acusa prus grai est sa de assòtziu eversivu e po is àterus 40 custu elementu rapresentat un'ingraviamentu".
"A Foras - sighit sa nota - no est abarrada ispantada po nudda de custu determinu, chi cunformat sa natura polìtica de custa iscumbata e de su protzessu chi at a incumentzai su 6 de su mesi de idas.
Sa contestatzioni po reatu de assòtziu [...] inditat ca sa punna de su protzessu non est sa de fai luxi asuba de is reatus iscapus chi is indagaus iant a ai fatu e chi funt totus de dimustrai". Po A Foras s'obietivu est "su de acusai e ispèrdiri unu movimentu chi praxit a sa genti".
Is 43 òminis e fèminas indagaus - si ligit in sa nota - funt istètius isceraus po ndi fai atzicai sa genti de Sardigna chi de annus medas gherrat contra a is basis militaris". "S'Istadu - sighit su movimentu antimilitarista - olit bòciri custu movimentu a su puntu chi su ministeru de sa Defensa s'est costituiu parti tzìvili in su protzessu [...] e fait totu su chi podit po difendiri is ufitzialis responsàbilis de sa siguràntzia de is traballadoris, militaris e tzìvilis, e de sa genti chi bivit a ingìriu de is polìgonus".
"Su movimentu, perou, - sutalìnea A Foras - non si fait intimorizai e at a respundi a manera polìtica, cumentzendi de s'atòngiu chi enit, candu s'ant a torrai a fai is esercitatzionis, est a nai su 6 de su mesi de idas, diri de pa primu udièntzia puru".


text:
Tre sconfitte di fila e tutte per 2-0, così il Buddusò decide per il cambio in panchina interrompendo dopo 2 anni il rapporto con il tecnico Pino Pische e affidandosi ad Antonello Scanu, lo scorso…
- E diaici puru su mesi de Cabudanni si nc'est bobau, ca no parit berus a bortas cumenti passat a lestru su tempus, pruschetotu candu seus stichius in mesu a is fainas prus bellas e drucis chi custa…
- Ha svolto l'allenamento coi suoi ragazzi, alla fine dello stesso Antonello Campus (53 anni), è stato colto da malore e si è accasciato sul sintetico del Peppino Sau di Usini senza più riprendersi…
- Is scuadras de sa Promotzione e de sa Primu Categoria torra in campu su binti-ses de su mesi de CabudanniIn s'istadi, dhu scieus beni, sa bòcia si firmat e is scuadras sardas si nci ghetant in sa fentana de su mercau, po circai de cuncodrai is rosas po sa stagioni chi at a benni. Is amigus de Diario…
- Importante accordo di collaborazione a Oristano tra la società SPD Tharros 1905, che partecipa al campionato di Promozione, e l'U.S. Othoca Cappuccini, che partecipa a tutte le categorie del settore…
- Po is novas de Diario Sportivo de custa cida, scritas, cumenti a sèmpiri, in sardu campidanesu, obeus partiri cun d'unu arregodu, cun d'una frasi chi m'est abarrada in conca, mancai s'iant passaus,…
- Cadoni trabballat po su benidori: sa scumissa est torrai a fai partiri is giogus de is scuadras de Promotzione, Primu e Segunda CategoriaS'arriscu prus mannu de totus, no seus brullendi (e fortzis fortzis unu paghedhu s'iat a praxi), est chi su giogu de sa bòcia potzat acabbai a essi, e duncas diventai una faina feti po is arricus.…
- Su calciu de is diletantis no est feti una chistioni de spàssiu ma pertocat puru sa saludi de is cristianusChi su duamilla e binti est stètiu un annu trumentosu meda, fortzis, a su mancu po chini est scriendi custu fuedhus, unu de is annus prus lègius de sèmpiri, su duamilla e bintunu no parit mellus, a…
- Po su mundu de sa bòcia su duamilla e binti at a essi un annu de scaresci impressi, ma su mercau de is giogadoris diletantis torrat a oberriDe una cosa podeus essi segurus: su duamilla e binti at a essi unu annu chi eus a arregodai po unu bellu pagheddu de tempus, po totus is trumentus e is dispraxeris e is pentzamentus legius chi s'at…
- Dopo le sei gare rinviate nel comunicato di giovedì, due per l'Eccellenza e due a testa per Prima e Seconda categoria, il Comitato Regionale ufficializza il rinvio a data da destinarsi di altre 22…